text:
गोल-गोल हरियर-हरियर भुआ जकाँ सोहरी लगल डारिमे जेहने हरियर पात तेहने फड़
, वएह थिक पीरारक फड़। पाँचेटा पुरान गाछ
गाममे
, बड़का-बड़का आम
, जामुन सीसो गाछक जन्म ओ पाँचो पीरारक गाछ
देखने। सए बरखक करिया बाबा कहैत जे जहियासँ मोन अछि ओ पाँचो गाछ ओहिना बूझि पड़ैत
अछि। एते ठनका खसल
, बिहाड़ि आएल
मुदा ओइ पाँचो गाछक रुइयाँ भग्न नहि भेलै। दस गजसँ नमहर नहि
, ने मेघडम्मर जकाँ बहुत पसरल आ ने छिड़िआएल।
छोट-छीन बरखाकेँ रोकि पानिक बुन्नकेँ माटिक मुँह नहि देखै दैत घनगर पात सजा कऽ
सजल। सहतक कोथी जकाँ चोखगर काँट
, डारि रूपी पहरुदारकेँ सजौने। छड़गर-छड़गर डारिमे चौरगर-चौरगर पात जेना इन्द्रकमल
वा तगड़ फूलक होइत। तहिना फूलो।
पाँचो पीरारक गाछ सइयो बिहाड़ि, हजारो बरखा, नमहरसँ छोट धरि सइयो बेर पाथरक चोट खेलक, बाढ़ि रौदीकेँ हँसैत-हँसैत सहलक। जहिना गामक
उत्तरबरिया बाधमे एक्के आड़िपर पतिआनी लगा पाँचो गाछ ठाढ़। देखबोमे पाँचो एक्के रंग। ने नमहर ने छोट डारि,
जे एक-दोसरसँ हक-हिस्सा लेल झगड़ैत।
पाँचोमे अटुट प्रेम। जखन पाँचो फूलसँ सजैत तखन बूझि पड़ैत जे एक-दोसरक जुआनीक रंग
देखि हृदयसँ खिलखिला-खिलखिला हँसैत होअए। एतेक नमहर जिनगीमे ने कियो जड़िकेँ
तामि-कोड़ि पानि देलक आ ने ठारिकेँ छकड़ि-छुकड़ि गाछकेँ सुन्दर बनौलक। सोलहो आना
देखभाल भगवानेक उपर। तेँ पाँचो गाछ स्वाभिमानसँ भरल जे केकरो एहसान रूपी कर्ज
जिनगीमे नहि लेलौं। सदिखन पाँचो हँसैत-इठलाइत मन्द हवामे झुमैत।
पहिने पाँचो गाछक फूल फुला कऽ फड़ बनि झड़ि जाइत।
बादमे फड़
पूर्ण जिनगीक सुख भोगि अंतिम अवस्थामे पकलापर पवन रूपी न्योतहारीकेँ
पठा
चिड़ै-चुनमुनीकेँ बजा अपन शरीर दान करैत, यएह पाँचो गाछक जिनगी भरिक
धर्म रहल।
ओइ गाछसँ हटिये कऽ लोक सभ खेतक जोत-कोर कऽ उपजबैत। जे
ओइ गाछपर सुगवा साँप रहैत छैक। सुगवा साँप लोककेँ देखैमे अबिते ने छैक ओ
हरियर-लत्ती जकाँ रहैत छैक। जेकरा कटलासँ स्वर्ग-नरकक द्वार अनेरे खुजि जाइत छैक।
बीचमे कतौ कोनो रुकावट नहि होइत छैक।
उत्तरवारि बाधक रखबारि रतना करैत छल। दू साल पहिने
दुनू परानी मरि गेल। दू सालसँ क्यो बाधक रखबारि करैले तैयारे ने होइत। डर होइत जे
पीरारक गाछपर सुगवा साँप रहैत छैक तेँ के अपन जान गमौत, दू-चारि सेर अन्न सालमे
हेतै की नहि।
साल भरि पहिने पिचकुन नोकरी करैले मोरंग गेल।
रौदियाह समए भेने किसानोक दशा नीक नहि। जन-बोनिहारक चर्चे की। साँझक-साँझ चुल्हि
नहि पजरैत। गरीब-गुरबा गाए-बकरी बेचि-बेचि मोरंग, सिलीगुड़ी, आसाम नोकरी करए गेल। पिचकुनमा सेहो रखवारीवाली नवकी कनियासँ पनरह रूपैया कर्जा
लऽ गेल रहए। अखन धरि गाममे पिचकुनमाकेँ बकलेले-ढहलेेले बुझैत छल। जते गोटेक मेड़िया
नोकरी करए गेल छल ओइमे सँ किछु गोटे विराटनगर, किछु गोटे रंगैली, किछु गोटे सिलीगुड़ी आ किछु गोटे आसाम गेल।
पिचकुनमाकेँ बकलेल बूझि सभ छोड़ि अपन-अपन गर लगबै गेल। असकरे पिचकुनमा इटहरी चौकसँ
थोड़े आगू जा एकटा गाछक निच्चाँमे बैसि चूड़ा आ घुघनी खाए लगल। खाइते छल आकि दू
गोटेकेँ उत्तर मुँहे जाइत देखि चूड़ा-घुघनीकेँ गमछाक खोंचड़ि बना खाइते संगे बिदा भेल। खेबो
करै आ गप्पो-सप्प करै।
जाइत-जाइत धनकुटासँ कोस भरि पाछुए पहुँचल। जहि दुनू
गोड़ेक संग रहै ओ दुनू किसान। एक गोटे मंगत राम पिचकुनकेँ नोकरी रखि लेलक। मरद-मौगी
मिला पचासोटा जन मंगतराम खटबैत। सखुआक तीन महला घर बनौने। किछु खेत पहाड़ोपर रहै।
जइमे मड़ुआ, सामी-कौनी उपजैत।
नेबो सनतोला सबहक गाछ सेहो रहैक। पहाड़क उपरमे रौद देखि पिचकुन उजड़ा पहाड़ बुझै।
छोट-छोट गाछसँ लऽ कऽ पैघ-पैघ गाछक जंगल। छोट-छोट पहाड़सँ लऽ कऽ नमहर-नमहर पहाड़ देखि
पिचकुन मने-मन सोचए जे दोसर दुनियाँमे चलि एलौं। मुदा रास्ताक ठेकान रहने भरोस रहै
जे तीन दिनमे अपन गाम चलि जाएब। बड़का-बड़का बखारी, नारक टाल देखि पिचकुन मने-मन खुशी होइत जे मालिक खूब
धनिक अछि। कहियो नोकरीसँ हटाओत नहि। जब गाम जाइक मन हएत छुट्टी लऽ कऽ चलि जाएब आ
फेरो चलि आएब। रस्तो तँ देखले अछि।
साल भरि नोकरी केलाक बाद पिचकुनकेँ गाम अबैक मन
भेलै। जहियासँ पिचकुन नोकरी कऽ रहल एक्को पाइ घर नहि पठौलक। पठबिते केना? ने डाकघरक ज्ञान रहै आ ने केकरो अबैत-जाइत
देखै। एकटा थारुनसँ पिचकुनकेँ लाट-घाट भऽ गेलै। अठारह-उन्नैस बरखक ओ थारुन। मंगते
रामक जन। ओकर नाम धनिया। पिचकुनक संग अबैले धनिया राजी भऽ गेलि। साल भरिक बाद पिचकुन
गाम आओत तेँ माए लेल ऊनी स्वीटर, चद्दरि आ अपनाे लेल फुलपेंट भरि बाँहिक स्वीटर चद्दरि सेहो कीनि लेलक। समाज सभ
लेल सनतोला किनलक। कपड़ा, सनातोलाक
मोटरी बान्हि, रूपैयाकेँ
फुलपेंटक जेबीमे लऽ मोटरीमे सेहो बन्हलक। बटखरचा लेल मुरही लऽ लेलक। धनिया अपन
धएल-धड़ल रूपैया कपड़ा सभ बान्हि रातियेमे तैयार भऽ गेलि। जंगल-झारक दुआरे रातिमे
नहि निकलल। भुरुकवा उगिते दुनू गोटे अपन-अपन मोटरी लऽ चुपचाप बिदा भऽ गेल। जही
रस्तासँ पिचकुन गेल रहए ओही रस्तासँ विदा भेल। इटहरी आबि दुनू गोटे बस पकड़लक। बससँ
बथनाहा आबि पएरे बिदा भेल। कोसीमे नाहपर पार भऽ निरमली तक पएरे आएल। निरमलीमे गाड़ी
पकड़ि गाम आएल।
फुलपेंट कमीज, पएरमे चप्पल पहिरने, बाबरी उनटौने कान्हपर मोटरी लेने आगू-आगू पिचकुन आ
पाछू-पाछू धनिया आबि माएकेँ गोड़ लगलक। टोल-पड़ोसक लोक पिचकुनकेँ चिन्हबे ने करैत।
पिचकुन माएकेँ गोड़ लागि ओलतीमे चप्पल रखि माएकेँ घर लऽ जा मोटरी खोलि रूपैयाक
गड्डी चुपचाप देखौलक। ऊसरमे दूबि जनमि गेल। रूपैयाक गड्डी देखि माएक मोन उड़ि गेलै।
हसोथि-पसोथि कऽ सभ कपड़ा समेटि, रुपैया तरमे घोंसिया मोटरी बान्हि धरैनपर रखलक। धनिया ओसारपर बैसलि।
धनियाक संबंधमे माए पिचकुनकेँ पूछलक- “ई कनियाँ के छथुन?”
मुसकी दैत पिचकुन कहलक- “तोरे पुतोहु। ओतै बिआह कऽ
लेलौं।”
एक्के-दुइये टोलक जनिजाति आबए लागलि। पिचकुनक माए
सभकेँ एक-एकटा सनतोला देलक। एकटा दसटकही जेबीसँ निकालि पिचकुन माएकेँ दैत कहलक- “माए
भूख लागल अछि। जो दोकानसँ बेसाहि सभ कुछ लऽ आन। पहिने भानस कर। ताबे हम नहा लै छी।
तीन दिनक रस्ताक झमारल छी, ओंघीसँ
देह भसिआइत अछि।”
पुतोहु देखि पिचकुनक माए मुनेसरी सौंसे टोल पुतोहु
देखैले हकार देलक। जातिकेँ भोजो गछलक।
सातम दिन पिचकुन दुनू परानी साँझकेँ सोमनी दादी ऐठाम
गेल, आंगनमे बिछान बिछा सोमनी दादी पोता-पोती सभकेँ खेलबैत रहथि। दादीकेँ पिचकुन
गोड़ लागि इशारासँ धनियाकेँ सेहो गोड़ लगै लऽ कहलक। धनिओ दादीकेँ गोड़ लगलक। ओछाइनिक
कोनपर बैसि पिचकुन आँखिक इशारासँ दादीकेँ जाँतै लेल कहलक। धनिया सोमनी दादीकेँ
जाँतए लागलि। पिचकुन सोमनी दादीकेँ कहए लगल- “दादी, गाममे तँ सभ बकलेले-ढहलेल बुझैत छलाए। साल भरि पहिने
मोरंग गेलौं। कमेबो केलौं आ ओतै बिआहो कऽ लेलौं। आब गामेमे रहब। गाममे अहाँ सभसँ
पैघ छी दुनू परानीकेँ असिरबाद दिअ।”
उत्तरवारि बाधमे, सभसँ बेसी खेत सोमनी दादीक। जहि बाधमे दू सालसँ
रखवार नहि। पिचकुनकेँ दादी उत्तरवारि बाध रखवारि करैले कहलक। संगे पाँच कट्ठा खेत
बटाइओ करैले कहलक। रोजी देखि पिचकुन गछि लेलक। पिचकुनकेँ खोपड़ी बन्हैले दादी दूटा
बाँस, एक बोझ खढ़ आ एक मुट्ठी
सावे गछलक।
दोसर दिन पिचकुन दुनू परानी उत्तरवारि बाध जा कऽ
खोपड़ी बन्हैक जगह टेबलक। एकटा उचगर परती छल जइपर बरसातोमे पानि नहि अटकै। धनियाक
नजरि पीरारक गाछपर पड़लै, गाछ लग जा धनिया गाछमे फड़ तजबीज करए लागलि। फड़ देखि धनिया
साड़ी कऽ फाँड़ बान्हि गाछपर चढ़ि गेलि। गाछमे लुबधल पीरारक फड़ देखि धनियाक मोन चपचपा
गेलै। तीमन करैले दसटा तोड़िओ लेलक। जना केकरो माटिमे गड़ल रूपैयाक तमघैल भेटलासँ
खुशी होइत तहिना धनियाक मोन खुशी। पिचकुन कोदारिसँ परतीकेँ छिलए-बनबए लगल। मने-मन
धनिया एक मनसँ उपरे फड़ एक-एकटा गाममे ठिकलक। खुशीसँ धनियाक मुहसँ गीत निकलए लगल।
गीत गुनगुनाइत पिचकुनकेँ सोर पाड़ि धनिया कहलक- “तकदीर जागि गेल। देखै छिऐ गाछमे
कोंकची लागल फड़ छै। काल्हिसँ तोड़ि हाट लऽ जाएब। खूब महग बिकाएत।”
पिचकुनकेँ
बुझले ने। धनियाक बातपर बिस्वासे ने करै। खिसिया कऽ पिचकुन पुछलक- “अहाँ चिन्है
छिऐ जे की छिऐ? जँ लोक खइतै तँ
एहिना लुधकी लगल रहितै?”
पीरार देखि मने-मन धनिया अपन
गरीबीकेँ खुशहाली दिस बढ़ैत देखति। गरीबी मनमे अमीरीक ज्योति अबैत देखलक। धनियासँ
रक्का-टोकी नहि कऽ पिचकुन बाजल- “हमरा हाट-बजार करैक लूरि नै अछि। केना बेचब?”
धनिया नैहरोमे हाट-बाजार करैत छलि। खेतीक सभ काजक
लूरि सेहो रहै। हाँस-बत्तक पोसबो करै आ हाट जा बेचबो करै। निर्भीक भऽ धनिया कहलक- “एकटा
कड़चीक लग्गी बना कऽ सभ दिन तोड़बो करब आ बेचबो करब। अहाँ संगमे रहब।”
आसिन आबि गेल। बरखा ठमकल। सबारी समए। अधिक बरखा भेने
खेत सभमे धान उपरा-उपरी। जत्ते धरि नजरि जाइत तते धरि एकरंग हरिअर धान बूझि पड़ैत।
बेर टगिते धानक पातपर ओसक बुन्न चमकए लगैत। जहिना कोनो बाला हरियर साड़ी हरियर आंगी
पहिर माथमे मंगटीका पहिर देखबामे लगैत तहिना खेत रूपी बाला देखैमे लगैत। पुरबाक
मन्द-मन्द हवा चलए लगल। जेतै बैसू तेत्तै आलस आबि जाइत। बाधमे तीन ठाम पानिक बहावक
कटारि। जइसँ उपरका खेतक पानि निचला खेत दिस बहैत। पिचकुन तीनू कटारिकेँ दुनू
भागसँ बान्हि अपिआरी बनौलक। अपिआरीक पानि उपछिते अनेरुआ माछ कूदि-कूदि अाबए लगल।
धनिया अपिआरियो ओगरै आ माछो बिछै। पिचकुन छिट्टामे लऽ हाटो जा बेचै आ गामोमे
घूमि-घूमि बेचए लगल। दोसर-दोसर माछ बेचनिहार पिचकुनकेँ एकटा साइकिल कीन लै लेल
कहलक। माथपर माछक छिट्टा लऽ घुमने देहो महकै। साइकिलक नाम सुनि पिचकुनक सूतल मन
फुरफुरा कऽ उठल। मुदा साइकिल चढ़ब नहि आबि पिचकुन थतमतमे पड़ि गेल। मने-मन पिचकुन
सोचलक जे जखन साइकिल भऽ जाएत तखन चढ़ब सिखबो करब आ जाबे सीखल नै हएत ताबे पैछला
सीटपर छिट्टा राखि गुरकाइये कऽ घूमि-घूमि बेचब। हाटसँ घुमैत काल पिचकुन धनियाकेँ
कहलक- “अधपुराने एकटा साइकिल कीनि लेब।”
आमदनीक खुशी धनियाकेँ रहबे करै। मुस्कुरा कऽ कहलक- “जखन
साइकिले कीनब तँ अधपुरान किऐक कीनब? नबके कीनि लिअ।”
जितिआ पावनि। मड़ुआ रोटी माछक पावनि। एक दिन पहिने
पिचकुनकेँ माछक बेना लोक सभ दऽ गेल। सुतली रातिमे पिचकुन चहा-चहा कऽ उठै आ घरवाली
धनियाकेँ कहै- “अपिआरीक सभ माछ बीछि लेलक।” कहि सपना बूझि फेरि सूति रहै। अन्हरोखे दुनू परानी
पिचकुन टौहकी छिट्टा लऽ अपिआरी लग गेल। अन्हार रहने माछ देखबे ने करै। एकटा अपियारी
लग पिचकुन बैसल। दोसर लग धनमा। बीड़ी लगा-लगा पिचकुन पीबैत। फरिच्छ होइते एकटा मे
पिचकुन आ दोसरमे धनिया माछ बिछए लागलि। माछ हएत की नहि तइ दुआरे लोक-सभ अपिआरिये
लग पहुचए लगल। तराजू-बटिखारा नहि रहने पिचकुन अन्दाजेसँ बेचए लागल। छिट्टासँ उपरे
माछ बिक गेलै। बचलाहा माछ दुनू परानी आंगन नेने आएल। अधासँ बेसिये अंगनोमे बिकल।
पावनिक दिन रहने हाटक भरोसे रहब पिचकुन नीक नहि बूझि धनियाकेँ कहलक- “झब दे जलखै
बनाउ। अखने माछ बेचए जाएब।”
हाँइ-हाँइ कऽ धनिया रोटी पका माछक सन्ना बनौलक।
साइकिलपर छिट्टा
लादि पिचकुन अंगने-अंगने माछ बेचए लगल। बारह बजैत-बजैत सभटा माछ बिक
गेलै।
रउदो तीखर। पिचकुन माछ बेचि पसीखाना पहुँचि गेल।
पसीखाना ताड़ी पिआकसँ भरल। दुनू परानी पासी गैहिकी सम्हारैमे तंग-तंग रहै। बैसैक
जगह नहि देखि पिचकुन पासी लग जा एक बम्मा ताड़ी लऽ ठाढ़े-ठाढ़ पीबि कैंचा दऽ साइकिलपर
चढ़ि बिदा भेल। धनियाकेँ भाँज लगि गेलै जे पिचकुन ताड़ी पीबैत अछि। दूरेसँ पिचकुनकेँ
साइकिलपर अबैत देखि धनिया ओसारपर ओछाइन ओछा सुजनी ओढ़ि कुहरै लागलि। आंगन अबिते
पिचकुन धनियाकेँ कुहरैत देखलक। धनियाक लगमे जा पिचकुन पुछलक- “की-इ-इ होइ-इ-इ
अए-ए-ए?”
पिचकुनक बोली सुनि धनिया आरो जोर-जोरसँ कुहरए लागलि।
धनियाक मुँह उघारि पिचकुन फेर पुछलक। नकिआइत धनिया बाजलि- “मरि जाएब। बड़का दुख
पकड़ि लेलक। छाती दुखाइत अछि। जाउ दोकानसँ कड़ू तेल नेने आउ। सगरे देह मालिस करू,
तखने छूटत।”
लटपटाइते पिचकुन शीशी लऽ दोकानसँ तेल आनि धनियाकेँ
मालिस करै लगल। कर घूरि-घूरि धनिया पिचकुनसँ भरि पोख मालिस करौलक। जखन पिचकुनकेँ
हाथ दुखा गेलै तखन धनिया बाजलि- “कन्नी कऽ मन हल्लुक लगै अए।”
मन हल्लुक सुनि पिचकुनक मनमे आशा जगै। पुनः मालिस
करै लगै। धीरे-धीरे पिचकुनोक निशाँ उतड़ै आ धनियोक तामस कमै। पिचकुन खुशी जे घरवाली
बँचि गेलै आ धनिया खुशी जे ताड़ी पीबैक नीक सजा देलिअनि।
आसिन कातिकक आमदनीसँ पिचकुनक जिनगीक नींव पड़ल,
पीरारसँ लऽ कऽ माछ तकमे नीक कमेलक। जहि पिचकुनक जिनगी गरीबीसँ जर्जर छल जे
जानवरोसँ बत्तर जिनगी जीबैत छल। जहिना मनुख जानवरक विकसित रूप छी तहिना पिचकुनो
जानवरक जिनगी टपि मनुखक जिनगीमे प्रवेश केलक। जहिना हमर पूर्वज खोपड़ी बना रहैत
छलाह आ धीरे-धीरे आइ नीक मकानमे रहैत छथि तहिना पिचकुन माटिक भीतक देवालक घर बनबैक
विचार केलक। ओना पानियोक अपना कोनो उपाए नहि अछि जेकरा लेल आगू साल जोगार करैक
विचार दुनू परानी मिलि केलक। सिर्फ घरे आ पानियेक दिक्कत पिचकुनकेँ नहि। ने घरमे
सुतैक लेल चौकी आ ने भानस करैले बरतन छलै जे सभ रसे-रसे जोगार करैक विचार केलक।
सौंसे बाधमे धान फूटि लबल। हरियर उज्जर लाल कारी
शीशसँ बाध चमकए लगल। दुनू परानी पिचकुन घर-आंगन छोड़ि भरि-भरि दिन बाधेमे रहए लगल।
जँ बाधमे नहि रहैत तँ साँढ़-पाड़ाक उपद्रव, घसवहिनीक उपद्रवसँ गिरहस्तक मुँहे फज्झति सुनैत।
साँझू पहरकेँ धनिया सोमनी दादी लग जा खेतमे लुबधल
धानक प्रशंसा करैत। सोमनी दादी हृदएसँ धनियाकेँ असिरवाद दैत। सामा पाबनि भऽ गेल।
गोट-पङरा खेतक धान सेहो पाकए लगल। बैसारी देखि धनिया पिचकुनकेँ कहलक- “पीरारक गाछक
जड़िकेँ तामि-कोड़ि कऽ सरिआ दिऔ जे आगू नीक-नहाँति फड़त।”
धनियाक बात सुनि पिचकुन बढ़ियाँ जकाँ पीरारक गाछक
जड़िकेँ तामि बकरी भेरारी मिलल छाउर पाँचो गाछमे चारि-चारि पथिया दऽ दू-दू
घैल पानि सेहो देलक। पनरहे दिनक बाद पाँचो गाछक रंग बदलि हरियर-कचोर भऽ गेलै। सभ
मूड़ीमे नवका कलश सेहो भेलै। जहिना मनुख अपन बच्चाकेँ सेवा करैत, तहिना दुनू परानी
पिचकुन पीरारक गाछकेँ करए लगल। अपन सेवा देखि पाँचो पीरारक गाछ हृदएसँ दुनू परानी
पिचकुनकेँ असिरवाद देमए लगल।


c: text/html

text:
मुख्य अतिथि पद सँ सेमिनार क' संबोधित करैत अनुमंडलाधिकारी कहला कि पहिने अपना आप केर सोच म' स्वच्छता आनी। एतहि सँ स्वच्छता केर सही शुरुआत होयत अछि। तखने देश, परिवार एवं समाज केँ लोग म' स्वच्छता केर प्रति रुझान बढ़त। जाहि सँ देश म' स्वच्छता खुद व खुद आओत।
अनुमंडलाधिकारी कुंदन कुमार उपस्थित एनसीसी कैडेट सभ क' खुला म' शौच सँ होमै बला बीमारी के बारे म'
एहि मौक़ा पर एनसीसी पदाधिकारी विजय प्रताप, डॉ दयानंद पासवान, कमल किशोर, डॉ गौड़ी शंकर प्रसाद सिंह, मो सादिक हुसैन, शम्भू चैधरी, सूबेदार मेजर एनएन विस्ट, दिलीप कुमार, काशी प्रसाद, सुरेश थापर, रघुनाथ कुमार, प्रमोद कुमार समेत दर्जनों शहर के गणमान्य लोग उपस्थित छलाह।

robotstxt: allowed

filter: keep


text:
आशीर्वचन
प. हरिमोहबं झा
सौ. शेफालिका वर्मा के हम तहिये स जनैत छियेंह जहिया ओ दस-ग्यारह वर्षक बालिका छलीह . हुनक पीता ( बंधुवर श्री ब्रजेश्वर मल्लिक ) , ओ यदा कदा अपन रानीघाट लग निवास मे निमंत्रण देत रहैत छलाह ( जाहि मे षटरस ओ नवरस दुहूक समावेश रहैत छलैक ) . साहित्य गोष्ठी क परिसमाप्ति 'मधुरेण ' होइत छलैक.
ओही माधुर्यमय वातावरण मे मेधाविनी कन्याक प्रतिभा संस्कार विकसित होइत गेलैन्ह...आई ओ एक सुकुमार शब्द-शिल्पिनी कवियत्री -लेखिका क रूप मे विख्यात छैथ. हम हुनक 'स्मृति रेखा ' मे मर्मस्पर्शिनी भावुकता देखि शुभकामना प्रकट केने रहियेंह जे एक दिन ओ 'मैथिली क महादेवी ' रूप मे प्रसिद्द हेतीह, आय हुनक 'विप्रलब्धा मे भावनाक कोमलता करूँ रस्क परिपाक देखि ओ आशा पल्लवित भ गेल अछि. 'शेफालिका' अपन नाम सार्थक करैत निरंतर सिंगारहार क माला गुंथी वाणी देवीक मुकुट पर अर्पित करैत रहथु, इयह आशीर्वाद देत छियेंह .
मंगलकामना
एकटा सिस्कैत कवियत्री आ एकटा भावभिजल व्यक्तित्व हमरा बंगलाक सुप्रसिद्ध कवियत्री अरुदत्त आ तरुदत्त क झांकी भेटे लागैत अछि हिनक पाती सब मे ..
आर अधिक सफलता ,आर अधिक मंगल कामना क संगे..
बेहडा , १४. ७ ७७
शेफालिका जीक कविता मे नवीनता क संग संग मौलिकता अछि. . समाजक बदलल परिवेश मे वर्तमान व्यक्ति केर मनोदशा , भावना एवं अनुभूति जाही प्रकारे प्रभावित भेल अछि से विप्रलाब्धाक कवयित्री द्वारा एकदम आधुनिक सन्दर्भ मे वाणी पाओल अछि. से ग्रंथक नाम विप्रलब्धा कोनो रीतिकालीन अतीतक खाहे जतेक विज्ञापन करओ ,मुदा ओकर प्रत्येक रचना अपन एक एक पाती मे युग बोधक अदम्य स्वर झंकृत क रहल अछि. की भाषा ? की भाव? दुहु मे शेफालिका जी क परतरी नहि !
एरौत ९.७.'७५
शुभेच्छा
डॉ. रामकुमार वर्मा
अखिल भारतीय मैथिली सम्मलेन, इलाहाबाद मे कवियत्री शेफालिका की प्रतिभा से मै जितना प्रसन्न हूँ उतना ही चकित भी हूँ. इतनी छोटी अवस्था में उन्होंने साहित्य में जो अंतर्दृष्टि पायी है वह उनके स्वर्णिम भविष्य की अग्र्सुचिका है. . उनके काव्य संग्रह 'विप्रलब्धा' का भावोत्कर्ष आज के नवयुग के कवियों के लिए अनुकरणीय है.
सम्मलेन के अधिवेशन में उन्होंने एक सर्वोत्कृष्ट सम्मान भी अर्जित किया, उन्हें डॉ. उमेश मिश्र स्मृत स्वर्ण-पदक से आभूषित किया गया . उनकी काव्य-प्रतिभा भविष्य में और अधिक सम्मान की अधिकारिणी होगी , इसमें कोई संदेह नहि.
मेरा उन्हें हार्दिक आशीर्वाद है की वे भारतीय साहित्य और संस्कृति में योग देकर और भी बड़े सम्मान और अलंकरण प्राप्त करें और हमारे देश और साहित्य को उं पर अभिमान हो..
साकेत. इलाहाबाद-२
विप्रलब्धा केर भूमिका
डॉ. केदार नाथ लाभ
श्रीमती शेफालिका वर्मा आधुनिक मैथिली कविताक पारिजात पत्र पर अंकित एकटा सिंदूरी हस्ताक्षर छैथ. जेना कारी कारी केश-जालक बीच श्वेत सिउंथ पर सिन्नुरक रश्मि-रेख अपन आलोक लोक सँ दीपित भ सहजहि सम्मोहक भ जायत अछि तहिना श्रीमती शेफालिका वर्मा अपन अंतर्मनक नील गगनक आर पार पसरल कोनो अतल-असीम वेदना व्यथाक घनखंडक मध्य अपन काव्यक रश्मि रागिनी आ ज्योति-ज्वार सँ सहजहि हिय-हारिल भ गेल छथि.
---------एहि दृष्टिये शेफालिका वर्मा क परिगणना ओहि स्कूल में हेतनि जकर विचार-धारणा श्री रविन्द्र नाथ ठाकुर प्रतिपादित करैत छैथ. वस्तुतः कला अथवा काव्य कविक मानसिक विलास अथवा बौधिक व्यायाम नहीं होइछ आ ने ओ कविक नैतिकता अथवा समाज शाश्त्रीयताक दार्शनिक अभिव्यक्ति होइत अछि. ओ त मात्र कविक विवशता थीक . कलाक माध्यम स कलाकार अपन शुद्ध व्यक्तित्व के निर्वस्त्र क दैत अछि , कविताक माध्यम स कविक अंतर्व्यक्तित्व निर्वसन भ जायत छैक. एक हद धरि कविता कवि क व्यक्तित्वक कृत्रिम खोल उतारि क ओकर रग रगक पारदर्शी रूप सभक समक्ष प्रस्तुत क दैत छैक.
--------प्रस्तुत कविता संग्रह ' विप्रलब्धा ' में संकलित कविता सभ शेफालिका जीक व्यक्तित्वक निरभ्र पारदर्शी रूप के हमरा सभक समक्ष सम्पूर्ण चारुता आ मनोग्यता क संगे प्रस्तुत करवा में सफल - समर्थ सिद्ध भेल अछि . ओस-विन्दुक अलस भार सँ सज्जित कमल-दल जकां ई कविता संग्रह हिनक वैयक्तिक अनुभूति राशि क कोमल,करुण ,सजल-तरल, सुकुमार संभार सँ सहजे रमणीय आ तलस्पर्शी भ गेल अछि . हिनक भाव बोधक क्षितिज अभिनव कलात्मकता क अरुणाभा सँ रंजित अछि. कथ्य्क संगे अभिव्यंजना क चारूत्व ,रूप-विधांक सौश्ठव आ चित्र धर्मिता जतवे चाक्षुष अछि ततवे भास्वरो. .
शेफालिका जी गीत अगीत ( मुक्त वृत्त में प्रणित काव्य ) दुनू प्रकारक काव्यक प्राणवंत कवयित्री छथि. हिनक काव्यक संसार गहन संवेदनाक माटि पानि सँ नमनीय आ रस-स्निग्ध तथा निश्छल अनिरुद्ध अभिव्यक्तिक सहजता सँ सुकुमार आ सुवासित अछि. हिनक काव्य में ' स्पर्शक गन्ध ' आ गंधक अनुभूति' अछि. एते 'आँचर में इन्द्रधनुष उतरल' अछि, कामनाक छाउर ' तथा ' मृत्युक महक --------


text:
आतंकी गढ़ बनल जा रहल अछि मिथिला
आईबी आओर खुफिया एजेंसी के मुताबिक उत्तरी बिहार के मिथिलांचल इलाका आतंकी अड्डा बनल जा रहल अछि. ई बात बिहार आओर मिथिलाक लेल एकटा बड़का सिरदर्द अछि.
देश मे भेल कइटा आतंकी वारदात मे मिथिलाक लिंक पाएल गेल अछि. पिछला पांच-छह साल मे कइटा आतंकवादी मिथिला सं पकड़ल गेल अछि. दोसर ठाम पकड़ल गेल कइटा आतंकी के लिंक सेहो मिथिला सं जुड़ल मिलल अछि.
नेपाल...बांग्लादेश से जुड़ल बॉर्डर इलाका
आतंकी सभ के लेल सुरक्षित पनाहगार बनल जा रहल अछि.
देश भर मे कतहुं आतंकी वारदात करि बिहार आबि...बिहार सं नेपाल आओर बांग्लादेश भ बाहर निकलय लेल नीक रहैत अछि. एहि लेल इंडियन मुजाहिद्दीन आओर दोसर आतंकी संगठन मिथिला मे अपन पकड़ मजबूत बना रहल अछि.
आतंक संगठन एकरा लेल खास समुदाय के युवक के ब्रेनबाश करि...बहला-फुसला कs… गलत तरीका सं भड़का कs अपना संग जोड़ैत अछि. धर्म के नाम पर...जेहाद के नाम पर गलत काज कराबैत अछि.
खुफिया एजेंसी के अनुसार देश भर मे पकड़ल गेल कइटा आतंकी के जे फर्जी पासपोर्ट पकड़ल गेल अछि ओकर पता बिहार के मिलल अछि. ई पता ओहिना तं नहि देल गेल अछि. इलाका के लोक से मिल क देल गेल अछि. आओर इलाका के लोक के मार्फत सं मिलि क बनाएल गेल अछि.
आतंकी सभ अखन पूरा उत्तर बिहार...मिथिलाक इलाका पर अपन तंत्र मजबूत करय पर लागल अछि. एहि मे चंपारण... मुजफ्फरपुर... दरभंगा... मधुबनी... सीतामढ़ी... पूर्णिया... अररिया... सहरसा आओर दोसर बॉर्डर इलाका मे लोक सभ के जोड़ि रहल अछि.
ई इलाका ओहिना पहिने सं स्मगलिंग के लेल बदनाम रहल अछि. आम सामान ने तस्करी मे ओना त कमी आएल अछि. मुदा आब हवाला आओर दोसर तरहक तस्करी बढ़ल अछि.
कहल जा रहल अछि जे आईएसआई अपन नेटवर्क काफी मजबूत करि लेने अछि. नेपाल..बांग्लादेश के खुलल बॉर्डर आओर भारतीय सुरक्षा मे कमी के फायदा उठा रहल अछि.
एकटा बात काफी चौंकाबय वाला अछि जे आतंकी सभ अपना संग सिर्फ कम पढ़ल लिखल लोक के नहि जोड़ि रहल अछि बल्कि पढ़ल लिखल लोक के सेहो जोड़ि रहल अछि.
एहि मे डॉक्टर... इंजीनियर आओर बाहर जाsक पढ़य वाला लड़का सभ सेहो शामिल अछि. एहन युवक सभ के मन मे कट्टरता भरल जा रहल अछि. ई देश के लेल बड़ खतरनाक गप अछि.
बिहार पुलिस प्रमुख के होम मिनिस्ट्री के तरफ सं एहि बारे मे जानकारी सेहो भेजल गेल. होम मिनिस्ट्री क भेजल रिपोर्ट मे आईबी के साफ कहनाय अछि जे नेपाल सं लागल इलाका मे आतंकी संगठन युवक सभ मे अपन पैठ बना रहल अछि आओर ट्रेनिंग द रहल अछि.
आतंकी सभ नव-नव इलाका के तलाश करि रहल अछि. ओहि हिसाब सं मिथिलाक ई इलाका सभ सं नीक मानल जा रहल अछि आतंकी गतिविधि के शांति सं चलाबय लेल.
मिथिलाक बॉर्डर इलाका मे बताएल जा रहल अछि जे पिछला 15-20 साल मे मस्जिद-मदरसा के संख्या 10 गुना सं बेसि बढ़ि गेल अछि. आईएम... आओर आईएसआई एकर मार्फत युवक सभ के जेहाद लेल भड़का रहल अछि.
कहल तं इहो ज रहल अछि जे नेपाल आओर अरब कंट्री के जरिए आईएसआई एहि इलाका मे काफी पैसा भेज रहल अछि. एहि इलाका मे बनि रहल बड़का-बड़का मस्जिद मदरसा के लेल अरब से पाई आबि रहल अछि.
एकटा गप सेहो चिंताक विषय अछि जे मिथिलाक...बिहारक बॉर्डर इलाका के पढ़ल- लिखल लोक सभ आओर आम लोक जे कमाए-खाए लेल बिहार सं बाहर जा रहल छथिन्ह हुनकर जमीन खास समुदाय के लोक भारी संख्या मे खरीद रहल अछि.
विदेश सं आएल पाई के निवेश जमीन...खेत-खलिहान...गाछी मे भ रहल अछि. इलाका के ब्राह्मण... कायस्थ... भूमिहार... दोसर जातिक लोक सभ नौकरी के सिलसिला मे गाम छोड़ि रहल छथिन्ह.
एहन गाम छोड़य वाला लोक सभ के जमीन पर असामाजिक गतिविधि चलाबय वाला लोक के नजर अछि आओर ओ जमीन जथा खरीद सेहो रहल छथिन्ह. एहि पर गौर करय के जरूरत अछि.
बिहार...मिथिलाक ई इलाका देश केर सभ सं शांत इलाका मानल जाएत अछि. एतय केर बोलि मैथिली सभ सं मीठ मानल जाएत अछि. एहन मिथिलाक पर आतंकी के नजर पड़ि गेल अछि.
ई बड़ खतरनाक . ई इलाका के शांति... सद्भाव... सुरक्षा के लेल नीक नहि अछि. अपन मिथिलाक गौरव के नष्ट होए सं बचाबय लेल अहां सभ के आगां आबय पड़त.
इलाका मे कतहुं कोनो किछ अजगुत होएत देखिऔ... कोनो एहन गतिविधि देखाय जेहि पर अहां के शक होए... तुंरत पुलिस...खुफिया एजेंसी के ओकर जानकारी दिऔ.
नकली नोट के कारोबार करय वाला होए... तस्करी करय वाला होए... हथियार आओर गैरकानूनी लेनदेन करय वाला होए...गलत काज करय वाला होए... ओकरा खिलाफ तुरंत पुलिस के बताबिऔ.
नहि तं एक दिन एहनो आबि सकैत अछि जे अपन बिहार...मिथिला सेहो आतंकी... नक्सली... माओवादी के गिरफ्त मे आबि जाएत. अपना सभ के रहनाय मुश्किल भ जाएत.
उठु अपन मिथिलाके गलत लोक के गिरफ्त मे जाए सं बचाउ.
Subscribe to: Post Comments (Atom)


text:
पूर्व जेडीयू अध्यक्ष शरद यादव एहि पूरा घटनाक्रम पर मीडिया केर समक्ष अप्पन नाराजगी जाहिर केलथि। शरद यादव कहलनि कि नीतीश कुमार सरकार बनेबाक फैसला बहुत जल्दबाजी म' लेना छथि। गठबंधन तोईड़ एतेक जल्दी बीजेपी केर समर्थन सँ सरकार बनेबाक फैसला क' हम समर्थन नहि करैत छी। अपने क' बता दी 2013 म' बीजेपी सँ रिश्ता टुटलाक बाद सँ शरद यादव सदिखन बीजेपी पर खुलीकेँ हमला करैत आएब रहल छथि।
ओतहि, जेडीयू के राज्यसभा सांसद अली अनवर सेहो अंतरात्मा केर पुकार दोहरेलथि। जता नीतीश कुमार कहलनि कि ओ अंतरात्मा केर पुकार पर इस्तीफा देलथि। ओतहि, हुनक पार्टी के सांसद अली अनवर कही रहल छथि कि हुनकर अंतरात्मा एहि फैसला संग नहि अछि। आगा ओ कहलनि कि बीजेपी के जाहि बात सँ हमरा परहेज छल, बीजेपी आब ओहि दिस आओर उग्रता संग बढ़ी रहल अछि।
ओनाकि, एहि पूरा उठापटक के बीच नीतीश कुमार आए एक बेर फेरसँ मुख्यमंत्री पदक शपथ लेलनी। जेडीयू म' खींचतान के एहि राजनीति गठबंधन पर केहेन असर डालैत अछि, एहि पर सभक नजैर अड़ल अछि।


text:
मधुबनी : केंद्रीय गृहमंत्री सुशील कुमार शिंदे मंगलदिन भारत-नेपाल सीमा क समानांतर 552.3 किलोमीटर सीमा सड़क क शिलान्यास केलथि। इ सडक पश्चिम चंपारण जिला क मदनपुर स किशनगंज जिला क गलगलिया तक बनत। आजादीक पूर्व तिरहुत सरकारक उत्तरी सीमा पर प्रस्तावित इ सडक मिथिला कए दू भाग यथा भारत आ नेपाल मे बांटत। एहि अवसर पर केंद्रीय गृहमंत्री कहला जे नेपाल क सीमा स लागल सब राज्य मे एहन सडक बनत, मुदा पहिल सडक बिहार खास क मिथिला मे बनाउल जा रहल अछि। केन्द्र सरकार बिहार कए सीमा सड़क क निर्माण लेल 1656 करोड़ टका आवंटित केलक अछि। भपटियाही उच्च विद्यालय क प्रांगण मे जनसभा कए संबोधित करैत मुख्यमंत्री नीतीश कुमार कहला जे सीमा सड़क क स्थापना मे बिहार सरकार क सेहो भागीदारी अछि। सीमा सड़क लेल भूमि अधिग्रहण आ अतिरिक्त पुल-पुलिया लेल राज्य सरकार 1992 करोड़ टका खर्च करत। स्संगहि सीमा सड़क क पुल निर्माण मे 3548 करोड़ टका खर्च कैल जाएत। ओ कहला जे सीमा सड़क क निर्माण स बल कए चौकसी क संग-संग स्थानीय लोक कए आवागमन क सुविधा सेहो भेटत। मुख्यमंत्री कहला जे इ बाट पड़ोसी देश नेपाल क संग रोटी-बेटी क संबंध मे आओर निकटता आनत। ओ कहला जे बाट नहि रहबा स इ क्षेत्र विकास क मामला मे पछुआ गेल छल, मुदा आब इ बाट मील क पाथर साबित होएत। एहि मौका पर स्थानीय लोकक काफी भीड छल, खास क महिला क संख्या बहुत छल।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
अमृता प्रीतम
अमृता प्रितम (१९१९-२००५) पञ्जाबीक सबसँ लोकप्रिय लेखकसभ मध्ये एक छल । पञ्जाबक गुजरावाला जिल्लामे जन्मल अमृता प्रितमक पञ्जाबी भाषाक पहिल कवियत्री मानल जाएत अछि । ओ लगभग १०० पुस्तकसभ लिखने अछि जेहिमे हुनकर चर्चित आत्मकथा 'रसीदी टिकट' सहो समावेश रहल अछि । अमृता प्रितम ऊ साहित्यकारसभ मध्ये छल जेकर कृतिसभक अनेक भाषासभमे अनुवाद कएल गेल छल । अपन अन्तिम दिनसभमे अमृता प्रितमक भारतक दोसर सबसँ बरका सम्मान पद्म विभूषण सहो प्राप्त भेल छल । हुनका साहित्य एकेडेमी पुरस्कारसँ पहिलबेर सम्मानित कएल गेल छल ।[१]
प्रारम्भिक जीवनी[सम्पादन करी]
सन्दर्भ सामग्रीसभ[सम्पादन करी]
- ↑ "साहित्यकार अमृता प्रीतम रहिनन्" (एसएचटीएमएल), बीबीसी।
|accessyear=प्यारामिटर नै ग्रहण केलक (सहायता);
|accessmonthday=प्यारामिटर नै ग्रहण केलक (सहायता)


text:
केते बेर
ओना तँ केते बेर बरियाती जाइसँ सप्पत खेने छेलौं मुदा समए
एने जहिना देशो-कोस, दिनो-दुनियाँ बदलैए तहिना विचार बदलि जाइ छेलए जइसँ सप्पत
टुटि जाइ छेलए। मुदा से ऐबेर नै भेल, कान पकड़ि खूब अँठि कऽ सप्पत खा लेलौं।
आगूक बात पछुआ पकड़ि पछुआएले छल आकि बिच्चेमे दुखन भाय टोकि देलनि-
“भुमहुरक आगि जकाँ तरे-तर भुमिआइ छेँ मुदा खोलि कऽ बजमे
से बकार नै फुटै छौ।”
अनकर बात रहैत तँ विचार करै तक अँटकबो करितौं मुदा शिवदूतक
आगू जहिना नारद बाबा फँसि गेला, तहिना फँसि गेलौं। सँझुका नढ़ियाक पुक्की
पेबि पुक्की भरलौं-
“भैया, अहाँ लग लाथ कथीक, अखनि तक दुइए गेटे एहेन अछि जेकर
बात मानि लइ छिऐ, दुनू लंगोटिया संगीक संग एक्के किलासमे पढ़ितो छी।”
बुझबे ने केलिऐ, अपने बेथाएल बेथाक भूमिकामे ओझरा हथिनी गतिये
चाइल धेने रही मुदा जेना दुखन भायकेँ केतौ जेबाक रहनि तहिना फुनफुनाइत बजला-
“देख, सौतिनी खिस्सा सुनैले छुट्टी नइए!”
झँटाएल मन बिच्चेमे बजा गेल-
“की सौतिनी खिस्सा?”
मुँहक मोती खसबिते दुखन भाय लोकि लेलनि-
“जानिए कऽ उक्खरिमे मुड़ी देब तखनि मुसराक डर केने हएत,
सौतिन घर बास। तैपर खिस्सा पिहानी नै भेल तखनि तँ पतिवरतेक घर भेल किने?”
मनमे भेल जे जँ कहीं दुखन भाय अपने बात कहैत तरौटा जात छोड़ि
ससरि गेला तखनि तँ मुँहक मुद्रा मुहेँक बैंकमे रहि जाएत। बौसैत बजलौं-
“भैया, अहाँ तँ अलबेला लोक छी, अहाँले साँझ-भोरक बेलाक कोन
मोल छै।”
जेना नीक लगलनि, तहिना नारियल, किसमिस, मिसरीक त्रिवेणीमे
स्नान करए लगला। हाँइ-हाँइ कऽ अपन बात निकालए लगलौं-
“बुझलिऐ भैया की?”
लोकक आहटि पाबि खिखिरक कान जहिना ठाढ़ रहैए तहिना भैयो
केलनि। मनमे भेल जँ तीर-धनुषक ओरियान करए लगब तँ शिकारे छुटि जाएत, तइसँ नीक
गुलेतीएसँ काज चला ली। बजलौं-
“भैया, बरियातीमे खेबा काल तीनू गोटे एक्के ठीमन बैसलौं।
गुण रहल जे बीचमे रही नै तँ खाइए काल दुनू गोटे मारि-मरौबलि कऽ लतए। दुनू हाथ
दुनू दिस उठेलौं तखनि मारि थमहल, नै तँ आने बरियाती जकाँ कान-कपार फोड़ेनै अबितौं!”
कान-कपार फोड़ेनाइ सुनि दुखन भाय जेना नाँगरि रोपि कान ठाढ़
खिखिरक बच्चा जकाँ तकलनि। बजलौं-
“भैया, कोबी तरकारी रहए, एक गोटे बजला- पछिममे कोबीकेँ गोभी
कहै छै आ पूबमे गोभीकेँ कोबी।”
दुखन भाय बजला-
“अपनो ऐठाम तँ लिखतनमे गोभी छै आ मुखतनमे कोबी छै। र्इ की
भेल?”
कहलियनि-
“भैया, तेतबे नै ने भेल, गोभी तँ गोभकेँ कहल जाइ छै मुदा
कोबीकेँ तँ फूल कहल जाइ छै।”
फूल आ गोभ सुनि दुखन भाय ठमकला। ठमकिते गर अँटबए लगलौं जे
जखने मुँह खोलता आकि दोसर गर धरा थोपि देबनि। मने-मन ओ गर लगबए लगला जे धानक गम्हराकेँ
गोभो कहल जाइ छै, पछाति फूल आ दाना होइ छै, मुदा से कोबीक नै अछि। जँ फूल मानि
लेब तँ फूलक अंतिम अबस्थाक पछाति गाछ निकलै छै, गाछमे पीअर-पीअर फूल होइ छै
तोड़ी छिम्मरि जकाँ छीमी होइ छै, जइमे तोड़ीए दाना जकाँ बीआ होइ छै, ओइसँ कोबीक
गाछ होइए, तखनि कोबीक फूल भेल आकि गोभ? मने-मन जेना ओझरा गेला। बजला किछु ने। मुदा
मुँहक रूखि किछु आरो सुनबाक बूझि पड़ल। दोसर गुल्ली फेकलौं-
“भैया, असलाहा बात तँ छुटिए गेल।”
बजला किछु ने, मुदा मुँहक रूखिसँ बूझि पड़ल जे मन जेना उचटि
रहल छन्हि। पुछलियनि-
“भैया, कोनो धड़फड़ीमे छी की?”
जान छोड़बैत दुखन भाय बजला-
“बौआ, विचारक प्रश्न उठेलह, मुदा निचेन नै छी अखनि, जखनि
निचेन रहब तखनि तोहर अगिलो बात सुनबह।”
आगू दिन सुनबह, सुनिते मन जिराएल। मुदा तैयो मुँहसँ खसि
पड़ल-
“भैया, सप्पत तँ केता बेर खेने छेलौं जे बरियाती नै जाएब,
मुदा ऐबेर कान ओमठि लेलौं। कहू जे जखनि बरे बिका जाइए तखनि बरियाती
मंगनी-चंगनी छोड़ि की भेल?”
मुँह मलिन रहितो दुखन भाइक बतीसी मकैक लाबा जकाँ चमकि उठलनि।¦¦¦
उमेश मण्डल
निर्मली
(सुपौल)


text:
तिरहुत सरकार राजा नरेंद्र सिंह करीब 500 साल पूर्व मिथिला क आर्थिक समृद्धि लेल पग-पग पोखरि माछ-मखान क नारा देने छलाह। कालातंर मे इ आर्थिक नारा सांस्कृतिक नारा भ गेल आ बाढि स बचबा लेल बनल पोखरि महज जल संग्रह क स्थान बनि गेल। सांस्कृतिक रूप स समाज मे माछ क विशेष स्थान त एखनो अछि, मुदा माछ संग आर्थिक संबंध बहुत पहिने खत्म भ गेल। जेकर असर भेल जे छोट-पैघ सब तरहक अवसर पर माछक लेन-देन अनिवार्य रूप स होइत रहल मुदा एकर खपत क तुलना मे उत्पादन लगातार कम होइत गेल। मिथिला सांस्कृतिक रूप स त धनि रहल मुदा आर्थिक रूप स गरीब होइत गेल। आइ स्थिति इ अछि जे मिथिला मे आंध्रप्रदेश आओर देश क अन्य भाग स माछ आयात कैल जा रहल अछि। एकरा प्रशासनिक असफलता कही या जनता क उदासीनता मुदा इ अछि मिथिला क दुर्भाग्य जे सब किछु रहैत इ क्षेत्र भीखमंगा बनल अछि। जखनकि माछ उत्पादन क मामला मे असगर दरभंगा प्रक्षेत्र पूरा बिहार कए आत्मनिर्भर बनेबा क क्षमता रखैत अछि। मुदा आइ दरभंगा प्रक्षेत्र अपन इलाका क उपभोक्ता क जरूरत पूरा करि पेबा मे असक्षम भ चुकल अछि। माछ आ पोखरिक संबंध पर प्रस्तुत अछि इसमाद क संपादक कुमुद सिंह आ पत्रकार आशीष झा क शोधपरक आलेख। – समदिया
20 हजार पोखरि मे स मात्र 6441 मे भ रहल अछि माछ क उत्पादन
7442.30 हेक्टेयर क्षेत्रफल मे बनल पोखरि स महज 33.15 हजार मीट्रिक टन उत्पादन
दरभंगा प्रक्षेत्र मे भ रहल अछि अनुमानित लक्ष्य क केवल 70 प्रतिशत उत्पादन
लगभग 58 प्रतिशत अपन उपभोक्ता क जरूरत पूरा करबा मे सक्षम अछि दरभंगा
उत्तर बिहार कए माछ क जीरा मे आत्मनिर्भर बना देने अछि दरभंगा प्रक्षेत्र
हाल मे भेल एकटा सर्वेक्षण क अनुसार, दरभंगा प्रक्षेत्र (मधुबनी, दरभंगा और समस्तीपुर)क अतर्गत लगभग बीस हजार पोखरि अछि। जाहि मे स फिलहाल केवल 6441 टा पोखरि मे माछ पोसल जा रहल अछि। जखन कि 13 हजार स बेसी पोखरि एखनो माछ क बाट ताकि रहल अछि। अगर एहि पोखरि सब मे माछक उत्पादन शुरू भ जाइत अछि त निश्चित रूप स प्रदेश माछ उत्पादन क मामला मे आत्मनिर्भर भ जाएत। आंकड़ा क अनुसार दरभंगा प्रक्षेत्र क 7442.30 हेक्टेयर क्षेत्रफल मे बनल पोखरि स 33.15 हजार मीट्रिक टन माछ क उत्पादन होइत अछि, जे आंध्र क मुकाबले त गप छोडू, राज्य सरकार द्वारा निर्धारित लक्ष्य 46.24 हजार मीट्रिक टन स काफी कम अछि। फलस्वरूप अनुमानित लक्ष्य क केवल 70 प्रतिशत ह उत्पादन भ पाबि रहल अछि। जे लगभग 58 प्रतिशत उपभोक्ता क जरूरत पूरा करबा मे सक्षम अछि। सामान्य भाषा मे कही त एकटा त किछु पोखरि मे माछ उत्पादन भ रहल अछि आ जाहि मे भ रहल अछि ताहू मे ठीक मात्रा मे उत्पादन नहि भ रहल अछि। जखन कि मिथिला क पोखरि मे रेहु, कतला, निर्गल (नैनी), कॉमन कॉर्प, ग्रास कॉर्प आ सिल्वर कॉर्प सन माछ क नीक उत्पादन कैल जा सकैत अछि। आश्चर्य क गप इ जे माछ क उत्पादन तखन नहि भ रहल अछि जखन पोखरि संगहि माछ क बीज अर्थात जीरा क उत्पादन क मामला मे दरभंगा प्रक्षेत्र उत्तर बिहार कए आत्मनिर्भर बना देने अछि। एखन दरभंगा प्रक्षेत्र क अंतर्गत मत्स्य पालन केंद्र क संख्या पच्चीस क करीब अछि, जाहि स 128 मिलियन फ्राई (मछली जीरा) क उत्पादन होइत अछि।
एहन मे त लगैत अछि जे महादेवे तय करताह जे माछ उत्पादन क मामला मे प्रदेश कहिया धरि आत्मनिर्भर भ सकत। जानकारक कहब अछि जे पोखरि क संख्या मे लगातार आबि रहल कमी आ माछ खेनिहारक संख्या मे भ रहल वृद्धि क सापेक्ष मे माछ उत्पादन लेल निर्धारित नीतिक घोर अभाव अछि। नहि त खपत क अनुकूल राज्य सरकार द्वारा लक्ष्य निर्धारित कैल जाइत अछि आओर नहि पोखरि कए भरबा स बचेबा लेल ओकर अधिग्रहण भ रहल अछि। वर्तमान मे जाहि पोखरि मे माछ क उत्पादन कैल जा रहल अछि ओ पोखरि स जुडल किसान कए राज्य सरकार क विभिन्न योजना क अंतर्गत सुविधा तक नहि भेट रहल अछि। हुनकर समझ पोखरिक सफाई, माछ फसल बीमा क अभाव, उत्पादन क नव तकनीक क सुलभ जानकारी आदि पैघ समस्या अछि। सरकारी नीतिक अभाव एहन अछि जे माछ उत्पादन क प्रति किसान क उदासीनता बढ़ल जा रहल अछि आ किसान परंपरागत तकनीक स माछ क उत्पादन करबा लेल विवश छथि।
माछ उत्पादन क प्रति घटैत रुझान क पाछु पोखरिक बंदोबस्ती प्रक्रिया सेहो जिम्मेदार अछि। आंकडा पर गौर करि त दरभंगा प्रक्षेत्र मे नव बंदोबस्ती लागू भेलाक बाद स माछ क उत्पादन क दर क्षमता क लगभग आधा भ गेल अछि। उत्पादकता क दृष्टि स एहि पोखरि क उत्पादन क्षमता लगभग 60.5 हजार मीट्रिक टन हेआक चाहैत छल, आ एहि क्षेत्र मे लगभग 56 हजार मीट्रिक टन मछली क खपत अछि। एहन मे इ सहजता स बुझल जा सकैत अछि जे एतबो पोखरि मे अगर सही तरीका स माछ क उत्पादन कैल जाइत त कम स कम दरभंगा प्रक्षेत्र मे बाहर स माछ मंगेबाक मजबूरी नहि रहत। अगर शेष पोखरि मे माछ क उत्पादन सही तरीका स शुरू भ जाएत त मिथिला क इ क्षेत्र आर्थिक रूप स एतबा समृद्ध भ जाएत जेकर कल्पना मात्र रोमांचित क सकैत अछि। खाली पडल पोखरि आ निर्धारित लक्ष्य क अनुकूल माछ क उत्पादन नहि हेबा पर दरभंगा प्रक्षेत्र क मत्स्य प्रसार पदाधिकारी कहला जे क्षेत्र क किसान अर्ध सघन अथवा सघन उत्पादन क पद्धति कए नहि अपना सकलाह अछि। परंपरागत तकनीक क इस्तेमाल एहि ठाम एखनो भ रहल अछि, ताहि कारण स पैघ-पैघ पोखरि स समुचित उत्पादन नहि भ पाबि रहल अछि। एहन मे निर्धारित लक्ष्य कए प्राप्त करब कठिन अछि। उत्पादन मे आंध्र स मुकाबला करबा लेल वैज्ञानिक पद्धति कए अपनेबाक जरूरत अछि तखन जा कए ओ लक्ष्य हासिल भ सकैत अछि। ओना ओ सेहो मानलथि जे प्रदेश क विभिन्न क्षेत्र मे माछ क आपूर्ति करबाक इतिहास रखनिहार दरभंगा प्रक्षेत्र फिलहाल अपना खेबा लेल आंध्रप्रदेश समेत देश क अन्य प्रदेश क माछ पर आश्रित भ गेल अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
अशोक कुमार सहनी, अपन मिथिला / भादौ- १३ -: ई प्रसंग महाभारतकेँ अछि। जब अर्जुन अंगराज कर्णके वध केलक तब पाण्डवसभ'के माता (मैया) कर्णके लाश देख के ओकर मृत्युके कान लागल । अपन मैया के कर्ण शव आगु कनैत देखके युधिष्ठिर कुन्तीके प्रश्न केलक, ‘मैया हमरसभके दुश्मन के मृत्यु भेल अछि किया नीर भहारहल छि?'
तब कुन्ती युधिष्ठिरसे कहलक, ‘कर्ण तोहर दुश्मन नै । बड़का भैया छौ ।’ आ युधिष्ठिरके कर्ण'क जन्मबारे पूरा कहानी सुनाबैत सम्झेलक ।
ई कथन सुनीके युधिष्ठिर बहुत दुःखी भेल। उ अपन मैया कुन्तीसे कहलक एतेक बड़का गप्प छुपा के हमरासभ से बड़का भैया हत्या के दोसी बना देलक कहित बहुत गुशा भेल।
तब युधिष्ठिर समस्त नारी जातिके श्राप दैत कहलक, ‘हम आयसे समस्त नारी जातिके श्राप दै छी कि अब उ सभ चाहै तैयो अपन मन'क भित्र कोनो गप्प नुका के नै राखि सकै ।’ जनश्रुति अछि कि धर्मराज युधिष्ठिरके एहि श्रापके कारण नारीसभ अखुनो तक सेहो अपन मन'कभित्र कोनो रशस्य गप्प नुकब नै सकै छैथ ।


text:
नई दिल्ली। 13 फरवरी। यूपीए सरकार मे वित्त मंत्री रहल पी.चिदंबरम नोटबंदी क' 2016 के सभसँ पैघ घोटाला करार दैत कहलैन कि नोटबंदी के कारण GDP क' 1.5 लाख करोड़ टाका केर नुकसान भेल अछि। नोटबंदी के कारण 2016-17 मे देशक आर्थिक वृद्धि दर 6-6.5 प्रतिशत रहबाक अनुमान छल जे कि सीएसओ व आरबीआई के पूर्वानुमान से बहुत कम अछि।केंद्रीय सांख्यिकी संगठन (सीएसओ) 2016-17 मे वृद्धि दर 7.1 प्रतिशत आ रिजर्व बैंक 6.9 प्रतिशत रहबाक अनुमान लगौलन्हि अछि।
चिदंबरम एक कार्यक्रम के दौरान कहलैन कि हमरा ई अनुमान लगबैत दुःख भ' रहल अछि कि 2016-17 मे वृद्धि दर 6 से 6.5 प्रतिशत के बीच रहत, जे कि पूर्वक अनुमान से ठीक एक प्रतिशत कम अछि। ऐहिक मतलब अछि जीडीपी पर 1.5 लाख करोड़ टाकाक चोट। इस बरख जीडीपी 150 लाख करोड़ टाका अछि एहिमे एक प्रतिशत चोट केर मतलब अछि 1.5 लाख करोड़ टाकाक नुकसान। प्रधानमंत्री नरेंद्र मोदीक नाम बिना लेना पूर्व वित्त मंत्री पी.चिदंबरम कहलैन कि किनको दिमाग मे विचार आयल आर ओ टेलीविजन पर नोटबंदीक घोषणा क' देलैन्ह जाहिसे (जीडीपी के) 1.5 लाख करोड़ टाकाक चोट पहुँचल अछि।


text:
सदा सुहागन रहि...सदिखन सधवा रहि... आजीवन पति के सुख मिलैत रहय... एहि लेल महिला लोकनि वट सावित्री करय छथीह. वट सावित्री व्रत जेठ मास के अमावस्या के होएत अछि.
मधुश्रावणी...कोजगरा जकां नवविवाहिता कनिया के लेल एहि व्रत के विशेष महत्व अछि. ओना तं ई पावनि देश भर मे मनाएल जाएत अछि. मुदा मिथिला मे एकर खास महत्व अछि.
नवविवाहिता सभ के तं मायका...नैहर सं एहि पावनि के लेल पूजा
के सामान सभ सेहो आबैत अछि. पूरा परिवार के लेल वस्त्र...कपड़ा-लत्ता... फल मे आम... लीची आओर सामर्थ्य लायक गहना-जेवर सेहो आबैत अछि.
कनिया सभ मे तं उत्साह रहबे करय छनि...गाम-घरक सभ महिला ई व्रत करय छथीह. वट सावित्री दिन सभ पोखर कात.... मंदिर कातक वरक गाछ मे हाथ मे आम लs जल ढारय छथीह.
जल ढारला के बाद बांसक या तारक वियनि...पंखा सं हवा करय छथीह. वरक गाछ के वियनि करला के बाद धागा सं गाछ के सात फेरा सेहो लगाबय छथीह. भगवती के गीत सेहो गायल जाएत अछि.
वरक गाछ लग गौरी पूजा.. माटि केर बनाएल गेल नाग-नागिनक... विषहरा के पूजा आओर वट सावित्रीक पूजा होएत अछि.
पूजा मे चना... मुंगक अंकुरी... आम... लीची... केरा... दूध... धानक लाबा... अरवा चाउर... केराउ के दालि सेहो चढ़ाएल जाएत अछि. पावनि करनिहार सभ आमतौर पर पियर साड़ी-ब्लाउज पहिनय छथीह.
गाम घर मे तं माई-बहिन सभ एहि दिन नून सेहो नहि खाय छथीह. अनूने रहय छथीह. दिन पूजा-पाठ करय...कथा सुनय मे गुजरैत अछि. गामघर मे तं वरक गाछ धरि पूजा करय मे कोनो परेशानी नहि होएत अछि.
मुदा शहर मे कई ठाम वरक गाछ खोजला पर नहि मिलैत अछि. मिलबो करैत अछि तं बर दूर. जतय कामकाजी लोक के जनाय मुश्किल रहय छनि. एहन मे शहरर मे लोक सभ वरक गाछक ठारि...टहनी तोड़ि कs ल आबय छथिन्ह.
ओहि वरक गाछsक ठारि के आंगन...दलान पर रोपि...गाड़िsक पूजा करि लेल जाएत अछि. बेर अगिला दिन नदी...पोखर मे भसा देल जाएत अछि. अहां सभ के वटसावित्री के शुभकामना.
हमर ईमेल:-info@hellomithilaa.com


text:
अपन मिथिला/ आदर्श पुरुष "राजा सलहेस", अत्यन्त सुंदर, वीर , पराक्रमी , शक्तिशाली और समाज के सहयोग करयवला छलैथ , ताहि लेल हुनकर गिनती देवता के श्रेणी में होइत छैन्ह ! मान्यता छैक की दैवी गुण सs संपन्न अलौकिक पुरुष छलाह । संपूर्ण मिथिला में हिनका जाग्रत देवता के स्थान देल गेल छैन्ह ! मिथिला के गाम घर में बर आ पीपर के गाछ के नीचा हिनकर गहबर बनल रहैत अछि ! गहबर में माटि के बनल किछ मूर्ति होइत अछि , जाहि में भौरानन्द नामक हाथी पर राजा सलहेस बैसल रहैत छैथ, आगा 'मंगला' नाम के महावत सेहो बैसल रहैत अछि ! सलहेस के दाहिना कात घोड़ा पर, भार्इ मोती राम आर बामा कात भार्इ बुधेसर सेहो घोड़ा पर सवार रहैत छैथ ! राजा सलहेस के दुनु तरफ मालिन ठाढ़ रहैत छैथ आ 'केवला-किरात' हाथ में तलवार लेने अंगरक्षक के रूप में रहैत छैथ ! ओना तs हरेक जाति आ वर्ग में हिनकर पूजा होइत छैन्ह , मुदा दुसाध जाति के हेबाक कारण दुसाध जाति में हिनकर विशेष स्थान छैन्ह ! ओना तs नित्य पूजा के कोनो विशेष प्रावधान नहि होइत छैक , मुदा साल में एक बेर खूब धूम धाम सs हिनकर पूजा होइत छैन्ह जाहि में पूजन सामग्री के रूप में खीर, गांजा, पीनी-तम्बाकू, खैनी, पान-सुपाड़ी, अरबा चाउर , अड़हुलक फूल, तुलसी दल , जनउ आदि के प्रधानता रहैत अछि ! मंत्र के जगह सलहेस लोक गाथा जे वीर, श्रृंगार, करूणा आदि रस सs परिपूर्ण अछि , गायल जाइत अछि ! एहि लोक देवता के जीवन सs जुड़ल लोक गाथा के लोक महाकाव्य और लोक महागाथा के रूप में मान्यता प्राप्त अछि !
राजा सलहेस के बारे अनेक कहानी कहल गेल अछि ! एक टा प्रचलित कहानी के अनुसार , नेपाल के तराई में महिसौंथा गाम में दुसाध जाति के " वाक मुनि " नामक महात्मा 12 बरख के कठोर तपस्या में लीन छलाह ! इन्द्र लोक सs आयल मायावती नाम के अप्सरा , मुनि के देखि मोहित भेलीह आ मुनि के तपस्या भंग करबा में सफल भs गेलीह ! क्रोधित मुनि के शाप के कारन ओ वापस इंद्रलोक नै जा सकलीह ! मृत्युलोक में अप्सरा के नाम 'मंदोदरी' परल , जिनका तीन पुत्र सलहेस,मोतीराम आ बुधेसर छल , जे महिसौंथा में अप्पन साम्राज्य कायम केलैन्ह ! हिनका एक टा पुत्री बनसप्ति सेहो छलैन्ह , जे जादूगरनी छलीह ! सलहेस के विवाह के लेल क्षत्रिय राजा बराट के पुत्री सामरवती के प्रस्ताव भेजल गेल , जहि सs राजा क्रोधित भs गेलाह और प्रस्तावक के कैद कs लेलैथ ! बाद में मोतीराम और हुनकर भगिना करिकन्हा संग महिसौंथा के सैन्य बल के आगू बाध्य भेलाह आ विवाह के स्वीकृति देलाह! एक टा दोसर घटनाक्रम में मोरंग के राजा हिनपति आ मालिन के बेटी "फुलवन्ति" सलहेस सs विवाह के संकल्प लेने छलीह ! सलहेस के विवाह के खबर सुनि फुलवन्ति अप्पन चारु बहिन (सब बहिन जादूगरनी छलीह) के संग जा , विवाह के लेल भौरानन्द हाथी पर बैसल सलहेस के सुग्गा बन कs कैद कs लेलीह !
महिसौथा गढ़ सs 6-7 मील दूर , राजा सलहेस की फुलवाड़ी के अवशेष अखनो अछि , जहां जूर-शीतल के अवसर पर विशाल मेला के आयोजन होइत अछि ! एहि दिन एक टा सुंदर विशेष पुष्प, मात्र एक दिन के लेल खिलैत अछि !।


text:
अश्विनी कुमार तिवारी केर दस टा कविता
नञि रसालक रस ओते , बस माय के छै कोड़ रे ॥
मैथिली सन प्रीत नेहगर , नइ छै प्रिया केँ प्रीत रे ।
नहि भौतिक नहि आत्मिक , नहि स्वर्गक वास रे ॥
मातृभाषा केँ जँ बिसरि केँ , चाहबै उन्नति करी ....।
आत्मा के शांति मन केँ , नञि बचत किछु पास रे ॥
(2) समाज
पाँचों आंगुर नहि एक समान ,
मुदा , खाय बेर सब एक ठाम ।
सबहक छै अप्पन अप्पन काज ,
जखनहि मुट्ठी तखनहि समाज ॥
सबहक नहि होयत एक्कहि इलाज
भने रोग बरु एक्कहि व्यथाक ।
मात्र बैदेहि टा छथि बुझि सकैत ,
ककरा लेल कतेक अंश हेतैक ॥
किंतु एखन की समय एलैक ,
बेकति केँ बुधि की हेरा गैलैक ।
बुझैत गप्प नहि छै कनी कनेक ,
चना नै असगर छै भाँड़ फोड़ैत ॥
ढेर जोगीया मठ होयत उजाड़ ,
कहबी छै मीता ई बड्ड पुरान ।
समाज पूर्ण बरु तखनहि कहैत ,
जतय सब बरन हिलिमिलि रहैत ॥
नहि छै अछोप नहि छै विशेष ,
मुदा काज सभक नहि छै एक ।
सभक जरूरति समय-समय पर ,
यौ कतहु सुइ कतहु तरुआरि ॥
यौ कखन आबि जायत कोन काज
विभिन्नताक बुझु परिचय समाज ।
अप्पन हाथक सब आंगुर समान
बनि मुट्ठी रहू बनि कय समाज ॥
प्राण देमय हेतु तत्पर बस इशाराक देर होइत ।
सैह स्त्री सानिध्याकांछी पुरुख पति बनैत देरी ,
पत्नीक लेल पाथरिक कियैक भय जाइत छथि ।
अलभ्य दुर्लभ स्वप्निल स्त्री लेल उत्सुक अबोध ,
पत्नीक प्रताड़ना मे करैत छथि पुरुषत्वक बोध ।
की जे सुलभ सहज प्राप्य से प्रिय नहि होइछ !
की अगम्यक आग्रही केँ प्राप्य रत्न बेमोल अछि !
की यैह मनोभाव कलियुग केँ कलियुग बनबैछ ?
(4) मदनक सायक
राति पूनमक छटा जेना शशि, परसल गै, हिय हरसौलक ॥
जेना भोरहरुका अकास रवि, निखरल गै, जहि कठुआयल ।
आरूणि नयना बयन मधुर पुनि, लजरल गै, चित हरषायल ॥
बिहुसैत मुखछवि काँच बयस धनि , लागल गै, मदनक सायक ।
कहल अश्विनी बामहि छथि विधि , उपटल गै, हिय परिचायक ॥
घामक लाज बचायत सैह |
जे मनुक्ख नहि मात्र जन्म सय ,
राम राज्य केँ आनत वैह ||
अन्नदाता केँ जे समाज नहि ,
सुतय भुक्खल पेट देत |
शोणित केँ जे बुझत मोल गहि ,
उत्थान करत सतत सैह ||
दयाद्र प्रेम नहि भूखल सम्मानक ,
श्रमिक उदर केँ बूझत सैह |
अपन नेह सय नोर मनुक्खक ,
पोछय चुल्हि पजारत वैह ||
मूल उचित मुदा नव कोपलक ,
मोल बिसरि जेतै जैह |
नव सृजन केँ नव पल्लवक ,
वृद्धि आर कहु रोकत केँ ||
नव शब्द नव भाव काव्य महि ,
सिंचैत अप्पन रक्त सैह |
भाषाक निरंतर बहैत प्रवाह केँ ,
बहवैत नित रहता वैह ||
तऽ नीक केँ नीक केँ कहतै ॥
षटरस केँ प्रभाव नहि रहतै ।
तऽ जीह मे स्वाद की बचतै ॥
सब तारा जे सुरुज भ' जेतै ।
दिन केँ महत्व की रहि जेतै ॥
सब मनुक्ख जँ आदर्शे रहतै ।
राम केँ तहन लोक की पुजतै ॥
नीच केँ नहि रहने की बहतै ।
प्रवाह रुकतै तँ वृद्धि की हेतै ॥
जीवन लेल असंतुलन जरूरी छै ।
थम्हि जेतै तँ जीवने की रहतै ॥
तँ कोना रहबै बाझल ,
जिनगी केँ आरि पर ,
कोना रहबै साटल ।
बहुत कठिन छै बाँचल ,
झूठ-सच केँ छै लांछन ,
बीच मे सम्हरि कय ,
प्राण कोना बाँचत ।
गप जे छी कहि रहल ,
अनठौने बरु नहि रहब ,
अमृत केँ चाह मे ,
गरल केँ पिबय पड़त ।
ककर ई समय रहल ,
प्रतीक्षा ककर कयल ,
चौकस जँ रहबै नहि ,
फेर अहाँ की रहल ।
बुद्धि जँ सजग रहल ,
फेर कहु की बचत ,
सब केँ अजवारि लेब ,
जँ प्रेम सँ भरल रहब ।
(8) कविपत्नी
कविता मे वनिता केँ ढुढ़ैत ,
कविपत्नी केँ कवि बुझबैत ,
अहींक देखि हम छी लिखैत ।
सबसँ बुरबक हमहीं अछैत ,
मन सँ हमर छी अहाँ खेलैत ,
कतय अहाँ छी लाइन मारैत ,
बियाहल छी ! नहि छी लजैत ।
बाबू हमर ई की क' देलथि ,
कवि सँ नाता जोरि देलथि ,
वाम बिधाता कोना भेलथि ,
एहन कुलच्छन पिया भेलथि ।
पत्नी छन छन शंका करैत ,
कविक छाती पर मूँग दलैत ,
'अश्विनी' कहल साकांछ रहैत ,
पत्नी नहि ई कविता पढ़ि लैथ ।
(9) चतुष्पदी
चञ्चल चितवन चितचोर चपल ,
चपला चतुरा चितवासि सखे ।
मङ्गल मृदुल मुकुल मारक मन ,
मनभाव महा मधुराञ्चल हे ॥1॥
मञ्जुल मुकुलित मन मानसरस ,
मनजा मनसा मनगामिनि हे ।
प्राञ्जल प्रमुदित पल प्राप्त पलित ,
पंचशायक धारक मारक हे ॥2॥
जीवन जगत जगत ज्योतिर्मय ,
जपध्यान जपा जपहारिणि हे ।
हे हरि ! हियगति हतप्राणक हल ,
हृदयाञ्चल यात्रिक आयसु हे ॥3॥
'अश्विनि' कहल अब आशकिरण ,
अतुला वनिता अभिलाषि प्रिये ।
चञ्चल चितवन चितचोर चपल ,
चपला चतुरा चितवासि सखे ॥4॥
(10) बेवफा
बेवफा कहि तँ देलियै बड़ आक्रोश सँ सोचलियै कनिको ,
वफा निभावय लेल अहीं बरु कहु किछु केलियै कनिको ,
जिनगी भरि उम्मीद ओकरे सँ रखलियै मुदा की अहाँ ,
अपनो दिस सँ एकाध कदम आगा बढ़ेलियै कनिको ।
माय बाबू समाज सँ हँसि वो नुका कतेक कनने होयत ,
अहाँक शब्द केँ नहि सम्हारबाक दर्द कोना सहने होयत ,
अहि प्यार केँ सवाल केँ जबाब भला की पुछने होयत ,
बेवफा बुझि ठुकराबै छी जे कतेक देवता पुजने होयत ।
अपना प्यार पर इलजाम लगौने भला कहियौ की होयत ,
समाजक संरचना मे फँसल अहुँ छी ओहो रहले न होयत ,
जे कहानी अपन परिणति केँ नहि पावि सकल मुर्त रूप ,
ओहि प्यार केँ जोगेने रहब दिल मे तँ कहु की होयत ।
रचनाकार संपर्क -
अश्विनी कुमार तिवारी
मोबाईल न0 : 09816050827
Email : ashwininhpc@gmail.com


text:
एकेडमी पुरस्कार
अमेरिकाक एकेडमी अफ मोशन पिक्चर आर्ट्स एन्ड साइन्सेजद्वारा प्रदत्त एकेडमी पुरस्कार, जकरा अस्कर पुरस्कार[१] सेहो कहल जाइत अछि, चलचित्र व्यवसायसँ जुड़ल सर्वश्रेष्ठ निर्देशक, कलाकार, लेखक व प्राविधिकसभके प्रदान कएल जाएवला प्रतिष्ठित सालाना पुरस्कार छी। एकर पहिल समारोह १६ मई १९२९ के आयोजित कएल गेल छल।
विषय सूचीसभ
नामकरण[सम्पादन करी]
अस्कर नाम राखैक क कारण कि छी, ठीकसँ कहल नै जा सकैत अछि । बेट्टी डेविसक एक जीवनीमे एना कहल गेल अछि कि ओ ई नाम अपन प्रथम पति हार्मन अस्कर नेल्सन (Harmon Oscar Nelson) के नाम पर राखलक।
सन्दर्भ सामग्रीसभ[सम्पादन करी]
एहो सभ देखी[सम्पादन करी]
बाह्य जडीसभ[सम्पादन करी]
- एकेडमी पुरस्कार आइएमडिबीमे
- Website
- Oscars.org (आधिकारिक जालस्थल)
- Awardsdaily.com (popular Oscars blog)
- AR Rahman wins Oscar for Slumdog Millionaire - Video


text:
जमीन कें तलाश करबाक लेल संबंधित जिलाधिकारी लोकनि कें निर्देश द देल गेल छन्हि। डिग्री कॉलेज अनुमंडल मुख्यालय सिमरी बख्तियारपुर, त्रिवेणीगंज, धमदाहा, बयासी, मनिहारी, बेनीपुर, तेघड़ा, बलिया, नीमचक-मथानी, रजौली, राजगीर, जगदीशपुर, पीरो, सीतामढ़ी, पुपरी, बगहा आर महुआ में खुजत। प्रत्येक महाविद्यालय के निर्माण पर आठ-आठ करोड़ रुपय्या कें लागत अएबाक संभावना छैक। ज्ञातव्य जे यूजीसी निर्देश देने छल जे पछुआएल इलाका सभ मे उच्च शिक्षा के विकास लेल डिग्री स्तरीय महाविद्यालय स्थापित कएल जाए। कुल खर्च के 70 फीसदी लागत सेहो यूजीसी वहन क रहल अछि।
Friday, 3 September, 2010
19 अनुमंडल मुख्यालय मे डिग्री कॉलेज
जमीन कें तलाश करबाक लेल संबंधित जिलाधिकारी लोकनि कें निर्देश द देल गेल छन्हि। डिग्री कॉलेज अनुमंडल मुख्यालय सिमरी बख्तियारपुर, त्रिवेणीगंज, धमदाहा, बयासी, मनिहारी, बेनीपुर, तेघड़ा, बलिया, नीमचक-मथानी, रजौली, राजगीर, जगदीशपुर, पीरो, सीतामढ़ी, पुपरी, बगहा आर महुआ में खुजत। प्रत्येक महाविद्यालय के निर्माण पर आठ-आठ करोड़ रुपय्या कें लागत अएबाक संभावना छैक। ज्ञातव्य जे यूजीसी निर्देश देने छल जे पछुआएल इलाका सभ मे उच्च शिक्षा के विकास लेल डिग्री स्तरीय महाविद्यालय स्थापित कएल जाए। कुल खर्च के 70 फीसदी लागत सेहो यूजीसी वहन क रहल अछि।
3 comments:


text:
अपन मिथिला / लहान भदौ ७ गते । लहान नगरपालिका वाडा नम्वर ११ , २० आ २१ केँ १३८ दलित बाढ़िपिडितसभकेँ लायन्स क्लव अफ लहान सिटि लहानके १३८ गोटे के ३२ किलो दरसे राहत समान वितरण केने अछि। उ वाडाके वाढीपिडितसभ पहिल बेरि राहत मिलैसे खुसी होइत कहलक खाय के लेल सहयोत तs भेल अब घर बनाबके लेल वाँसके सहयोग जुटा दियो कहैत माँग केने छेल। ३२ किलो राहत समान में १२ किलो चाउर , २ किलो दाइल , २ किलो आटा ,१ कार्टुन च्याउच्याउ , १ लीटर तेल , १ किलो नुन ,५ किलो च्युरा, २ किलो भूजा , १ त्रिपाल आ एक टा साड़ी अछि । राहत पबैत समत लाल पासवान आ शोभा कुमारी सदाय कहलक , खाय के रुपमें ई संस्था पहिल बेरि हमरासभ के राहत देलक खाना समस्या तत्काल हटल मुदा, घर बनाबके लेल वाँस आ चादरा सहयोग कदेतीय तब बड़ नीक हेत । रातिके साप के बेसी डर रहल अछि टूटल घरमें वालवचासभ के लके डरा-डरा राइत काट परै के वाध्य रहल अछि ।
अष्ट्रेलियामें चिकित्सक रहल कृष्ण हमाल सहयोग केने पाच् (५ )लाख रुपैया वरावरके राहत सामन वितरण करैके लेल लायन्स क्लवके अध्यक्ष विकास शारडा बजैत कहलाह । लायन्स क्लव ,नेशनल प्यासन आ मिडिया सहयोगी सरगम एफएम राहत वितरण केने अछि। गाममें राहत बाट गेल पिडित नै भेल सभ सेहो राहत दिया परत कहैत समस्या खड़ा केने छेल तब प्रहरीले उपलब्ध करौने तथ्यांकके आधारमें लहान स्थित सडक डिभिजन कार्यालयके परिसके रहल लहान नगर प्रहरीके सहयोगमें लायन्सके अध्यक्ष विकास शारडा , उपाध्यक्ष रियासत लिमि ( मुन्ना ) , लायन्स क्लवका जोन चेयर पर्सन चक्रपाणि दाहाल ,कल्बके धरणीधर अधिकारी , अशोक अग्रवाल , विनोद साह ,सुदिप चौधरी ,नेशनल प्यासनके पाण्डव हमाल , आ सरगम एफएमके प्रवन्धक फिरोज शेखले राहत वितरण केने छेल ।
फोटो -: फिरोज शेख़
लहान


text:
तेसर चरणक स्थानीय तहके चुनाव नजदिक आबि रहल समयमे नेकपा एमाले अत्याधिक सक्रियता देखा रहल अछि । पहिल आ दोसर चरणक स्थानीय तहक चुनावजकाँ एकरो कब्जा करी उद्देश्य देखल जा रहल अछि । मधेश बिरोधी छवि बनौने एमालेके मधेशमे कोना स्वीकारोक्ति भेटत एहि सम्बन्धमे दूधमतीक सम्पादक सुजीत कुमार झा नेकपा एमालेक वैकल्पिक केन्द्रिय सदस्य सुधिर प्रसाद साहसंग बातचित कएलन्हि ।
प्र. नेकपा एमाले मधेशमे बहुत सक्रियता देखा रहल अछि एकरो कब्जा करबाक छैक कि ?
निसन्देह । जहिना पहिल आ दोसर चरणक स्थानीय तहक चुनावमे नेकपा एमाले बडका दल बनल ठीक ओहिना अहु क्षेत्रमे बनैक ताहिमे हमसभ लागल छी । अखन हमरासभके अभियान युद्धस्तरमे चलि रहल अछि ।
प्र. मधेश बिरोधी छवि एमालेके देखल जाइत अछि एहनमे मधेशी सभ कोना मत देत ?
हमरासभके विषयमे पहिल आ दोसर चरणक चुनावमे सेहो कहल जाइत छल कांग्रेससँ कम मत आएत, सीट आओत मुदा से नहि भेल । इएह स्थिति मधेशमे सेहो हएत । जहाँधरि मधेश बिरोधीक बात छैक नेकपा एमाले मधेशीके बिरोधीके बात कखनो नहि करैत अछि ।
प्र. मधेश बिरोधी बात नहि करैत अछि त संविधान संशोधनमे एमालेसँ बडका बाधक कोनो दल नहि देखल जाइत अछि ?
ईहो कहएके पाछा षडयन्त्र छैक । नेपाली कांग्रेस, माओवादी केन्द्र आ मधेशी मोर्चा बिच अपने एकता नहि अछि । एक दिस सरकारके समर्थन करैत छी आ दोसर दिस ओहेसभ बात घुमबैत अछि । हमसभ संविधान संशोधनक लेल तैयार छी । मुदा सत्ते पक्षमे बिरोध अछि । मधेश बिना समग्र राष्ट्रक परिकल्पना नहि कएल जा सकैत अछि । ई सत्यके हमसभ बुझैत छी ।
प्र. मधेश बिना समग्र राष्ट्रके परिकल्पना नहि कएल जा सकैत अछि ई बात अपनेसभ मात्र बुझैत छियैक वा केपी ओली, माधव नेपाल आ झलनाथ खनालसभ सेहो बुझैत छथि ?
सभ बुझैत छथि । विकासोके दृष्टिसँ देखल जाए तऽ मधेशक लेल जतेक काज नेकपा एमाले नेतृत्वक सरकार कएने अछि ओतेक कोनो नहि । संविधानो संशोधन एमालेके प्रयाससँ मात्र सम्भव हएत ।
प्र. ई बात अपनेसभ बुझैत छियैक तेकरबादो किए नहि नेतासभके कहैत छियैक संशोधनक लेल काज आगा बढाबए लेल ?
हम पहिनहि कहि चुकलहुँ जे संविधान संशोधनक बाधक कांग्रेस, माओवादी आ मधेशी मोर्चा अछि । एक दिस कहैत अछि सत्ताधारी छी मुदा एक मत नहि अछि ।
प्र. जनकपुर उपमहानगरपालिकाक लेल कोना तैयारी चलि रहल अछि ?
जनकपुर उपमहानगरपालिकाक मेयरमे कोनो हालतमे एमाले जितत । कारण कांग्रेसके देख कऽ जनकपुरक जनता बुझि गेल अछि । बर्षोसँ कांग्रेस एहिठाम नेतृत्व करैत अछि मुदा विकास शुन्य । विकासक अवरोधकके तह लगाओत ।
प्र. कहल जाइत छैक अपनेसभके पार्टीसँ उम्मेदवारी देबाक लेल सेहो लोक ईच्छुक नहि अछि ?
अपनेके बुझाइत हएत । हमसभ तऽ हरेक एक्सरसाइज पूरा कऽ लेने छी । आब ओ फेर बित गेलैक के ईच्छुक अछि वा नहि । हमसभ सभ किछु चयन कऽ लेने छी । आब उम्मेदवारी देब आ जितब ।
प्र. के छथि अपनेसभक उम्मेदवार ?
चुनावक नजदिकके समय आबए दियौ जल्दिए अपनहीसभके बजा घोषणा करब ।
प्र. अपनेके आई काल्हि ओतेक सक्रियता नहि देखल जाइत अछि कि कारण छैक ?
नहि तेहन बात नहि छैक । मिडियामे ओतेक नहि आबएके कारण सक्रियता आ असक्रियता नहि होइत अछि । पार्टी हमरा जे जिम्मेबारी देने अछि ताहिमे लागल छी । प्रदेश नम्बर २के चुनावके लऽ कऽ आन्तरिक आ बाह्य राजनीतिमे सक्रिय छी । एहिके लेल विभिन्न बैठकसभके भाग लऽ रहल छी ।
प्र. अपनेके पार्टीमे आइकाल्हि डेट एक्सपायर मधेशी नेतासभके बडका बडका माला लगा कऽ आनल जाइत अछि ?
पार्टीके सिद्धान्त आ विचार मानएबला हरेक व्यक्तिक लेल द्वार खुला छैक । जे सभ आबए लेल ईच्छुक छथि हुनकासभके लेल स्थान देल जा रहल अछि । एकरा डेट एक्सपायर कहनाई उचित नहि हएत ।


text:
मंगलवार, 6 मार्च 2018
दरभंगा : [प्रणव कुमार चौधरी] दरभंगा जिलाक हायाघाट प्रखंड केर अशोक पेपर मिल थाना क्षेत्रक गिरधरपुर गाममे होलीके दिन मिथिलेश सहनीकेँ भेल हत्याक मामिलामे फूलबाबू सहनी सात गोटाकेँ नामजद अभियुक्त बनउने छलाह जाहिमे काल्हि सोमदिन दरभंगा पुलिस दू गोटाकेँ गिरफ्तार कए जेल पठा देलनि अछि।
अपर पुलिस अधीक्षक दिलनवाज अहमद कहलनि जे अहि हत्यामे शामिल शुभम चौधरी केर पुत्र वीरू चौधरी आ अरुण चौधरी केर पुत्र लमसम चौधरी उर्फ पुरुषोत्तम चौधरीकेँ गिरफ्तार कए लेल गेल अछि। बाँकी बाँचल आरोपीके गिरफ्तारी लेल पुलिस लगातार छापेमारी कए रहल अछि। पुलिस केर कहब छन्हि जे मृतक आ आरोपी केर बीच पहिनेसँ आपसी मतभेद चलि रहल छल जेकरा कारण अहितरहक कुकृत्य केर अंजाम देल गेलैक अछि।
विदित हो जे होलीके दिन लाठी-डंटासँ पीटि-पीटिकय मिथिलेश सहनी केर हत्या कएल जेबाक खबैर आयल छल।
Labels: दरभंगा


text:
मधुबनी । बिहार क मिथिला पेटिंग कए देश विदेश मे लोकप्रिय बनेनिहारि पद्मश्री महासुंदरी देवीक हुनकर पैतृक गाम मे गुरु दिन निधन भ गेलैनि। ओ 92 वर्षक छलथि। महासुंदरी देवी क पारिवारिक सूत्र बतेलथि जे ओ पिछला किछु मास स बीमार चलि रहल छलीह आओर आय भोर साढ़े नौ बजे हुनकर निधन भ गेल। हुनकर अंतिम संस्कार शुक्रदिन राजकीय सम्मान क संग कैल जाएत। हुनकर परिवार मे तीन टा बेटा क अलावा बेटी सेहो अछि। महासुंदरी देवी अपन अंतिम दिन मे मधुबनी जिला क राजनगर थाना क्षेत्र स्थित अपन पैतृक गाम रांटी मे रहि रहल छलथि। हुनका पद्मश्री क अलावा शिल्प गुरु, तुलसी सम्मान आओर राष्ट्रीय, राजकीय पुरस्कार समेत कईटा सम्मान भेटि चुकल अछि। हुनकर द्वारा निर्मित मिथिला पेटिंग क मांग देश क अलावा विदेशो मे अछि। मिथिला पेटिंग क मादे सुंदरी देवी कईटा देशक भ्रमण सेहो क चुकल छथि। महासुंदरी देवी क निधन पर मुख्यमंत्री नीतीश कुमार शोक प्रकट करैत कहला जे महासुंदरी देवी एकटा महान कलाकार छलीह। ओ बिहार क संस्कृति कए सदूर देश तक पहुंचेबाक काज केलथि। हुनकर अंतिम संस्कार राजकीय सम्मान क संग कैल जाएत। मधुबनी क सांसद हुक्मदेव नारायण यादव एकरा अपूरणीय क्षति कहैत कहला जे महासुंदरी देवी मिथिला पेंटिंग लेल जीवन भरि काज करैत रहलीह। विधान पार्षद डॉ. विनोद सिंह कहला जे मिथिला पेंटिंग कोना ऊंचाई पर पहुंचत आ मिथिला क धीया एहि माध्यम स आर्थिक आत्मनिर्भर कोना बनतीह एकरा लेल ओ सतत चिंतित रहैत छलीह। विधायक विनोद नारायण झा कहला जे सीता देवी क पीढ़ी क एकटा आओर कलाकार हमरा सबहक बीच स चल गेल। विधायक अरुण शंकर प्रसाद कहला जे ओ मिथिला पेंटिंग कए जाहि ऊंचाई पर ल गेलीह ओहि स हुनका अमरत्व भेट गेल अछि। समस्त मिथिला लेल इ शोक क समय छी। विधायक रामलखन राम रमण कहला जे हम सबहक बीच स एकटा विशिष्ट कलाकार चल गेल। जेकर भरपाई निकट भविष्य मे संभव नहि अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
कुल ८१ टा गजल अपना भितर समेटने ई संग्रह बहुते नीक-नीक गजलक सुन्दर गजल गंगा बनल अछि । आब एहि गंगामे असनान कतएसँ शुरू करी अर्थात हम अप्पन गप्पक शुरूआत कतएसँ आरम्भ करी । तँ हम शुरूआत करैत छी;
गजलक व्याकरण पक्षसँ :- आ गजलक व्याकरणक अ आ अछि मतला, काफिया, रदीफ, बहर आ मकता ।
सभसँ पहिने मतला, मतला अर्थात गजलक पहिल शेर जे कि काफिया आ रदीफक निर्धारण करैत अछि । एहि संग्रहक सभ गजलमे अनिलजी मतलाक पालन बहुते सुन्दरसँ केने छथि । आब,
काफिया आ रदीफ : संग्रहक शुरूआतेमे अनिलजी संग्रहकेँ बहरक भिन्नताकेँ आधारपर दू भागमे बँटैत ई लिखने छथि जे काफिया आ रदीफक पालन भेल अछि । आ ठीके रदीफक पालन एहि संग्रहक सभ गजलमे बड़ नीकसँ भेल अछि । सगरो संग्रहकेँ पढ़ला बाद बुझलौं जे बहुतो गजलमे काफियाक पालन सेहो नीकसँ भेल अछि । ओतए ३७% गजलक काफियाकेँ ठीक करैक गुँजाइश अछि । चुकी ई संग्रह एखन अप्रकाशित अछि तेँ जँ सम्भव होइ तँ अनिलजी किछु संशोधित कएला बाद एकरा आओर बेसी उत्कृष्ट बना सकैत छथि ।
जेना कि संग्रहक प्रथमे गजलक मतला-
"पढ़बाक मोन होइए   मोन होइए
किछु ने किछु सदिखन   मोन होइए"
एहिठाम काफिया भेल " e खबाक" मुदा गजलक आन आन शेर सबहक काफिया अछि बिछबाक, झिकबाक, निपबाक,  , छ्टबाक, छिनबाक । एहिठाम चिखबाक छोरि कए बाद बाँकी ????
एकबेर भाग पहिलकेँ गजल संख्या ५ केर मतला देखू-
"काँट फूस अछि   बाटपर जहाँ-तहाँ
नढ़िया कूकुर   बाटपर जहाँ-तहाँ"
आब एहि मतलाक रदीफ भेल "बाटपर जहाँ-तहाँ" जे की दुनू पाँतिमे काॅमन अछि । आब काफिया भरल आ मरलसँ भेल "रल" । मुदा आन शेर सबहक काफिया अछि दखल, पड़ल, जड़ल, महल, उड़ल, गड़ल । एहिमे पड़ल, जड़ल, उड़ल, गड़ल तँ ठीक मुदा दखल आ महल ?????
आगू बढ़ैत गजल १४ केर मतला-
"बहरक झंझटिसँ हमरा आजाद करु
हम गजल छी हमरा नै बरबाद करु"
एहि मतलाक काफिया भेल आकार बाद द (ाद) मुदा एहि गजलक आगूक शेर सबहक काफिया लेल गेल अछि याद, फरियाद, अनुवाद, लाज, काज, बात । याद, फरियाद, अनुवाद ठीक तँ लाज, काज, बात ???
एक बेर गजल १६ केर मतला देखल जेए -
"कानहापर गंगाजल ल' क'  कोना-कोना
मोन पड़ैए ऐ पहाड़पर  कोना-कोना"
एहिठाम काफिया भेल बढ़लौं, चढ़लौंसँ "ढ़लौं" मुदा एहि गजलक आन-आन शेर सबहक काफिया अछि; खसलौं, बचलौं, कटलौं, रखलौं आब ई सबटा कतेक ठीक ????
कनेक आओर आगू बढ़ैत गजल २७ केर मतला-
"जुनि पूछू की  छी हम
नित्य स्वयंसँ   छी हम"
एहि मतलाक काफिया भेल "0रै" वा "0ड़ै" । आब एहि गजलक आगूक शेर सबहक काफिया जे लेल गेल अछि- डरै, बुझै, जगै, कनै, बजै, नचै, जनै, तकै । एहिमे "ड़रै"केँ छोरि बाद बाँकी सबटाकेँ की ठीक कहल जेए ??????
गजल संख्या २९ केर मतला-
"एतेक बाझल किएक रहै छी   अहाँ
अबै छी बड़ी बड़ी राति क'   अहाँ"
एहिठाम काफिया भेल अकार संग "पनामे" । मुदा शाइर एहि गजलक आगाँक शेर सभमे काफिया लेने छथि; पटनामे, सतनामे, घटनामे, अयनामे, बधनामे, गहनामे । मतलाक हिसाबे आन आन शेरक काफिया मेल नहि क' रहल अछि ।
कनिक आगू जा कए गजल संख्या ४० केर मतला-
"चिन्ता तनकेँ   रहल अछि की करियौ
मोन कतौ नै  रहल अछि की करियौ"
एहि मतलासँ जँ काफियाक निर्धारण हुए तँ काफिया भेल, "0ागि" । मुदा शाइर एहि गजलक आन-आन शेरक काफिया देने छथि; भागि, ताकि, मांगि, कानि, आबि, काटि, कहब बेजए नहि जे " भागि"केँ छोरि आन कोनो मतलासँ मेल खाइत नहि अछि ।
एहि तरहे कम बेसी एहि संग्रहक भाग १ केर गजल संख्या ६,९,१३,३०,३३,३५,३७,५१,५३,५४,५५ केर काफिया ठीक नहि अछि ।
आब एहि भागक अन्तिम गजल, गजल ६१ केर मतला एक बेर देखल जेए-
" नदी छोड़ि क'  एलौं
गाम छोड़ि क'  एलौं"
आब एहि मतलासँ काफियाक निर्धारण हुए तँ काफिया भेल "हरमे" मुदा शाइर एहि गजलक आगूक शेर सबहक काफिया लेने छथि- कहलमे, जहलमे, महलमे, जूड़शितलमे, सहलमे, गजलमे । मतला आ आन-आन शेरक बिचमे काफियाक कोनो मिलान नहि ।
आब आबी संग्रहक भाग दूमे । पहिल भाग जकाँ एहि भागमे सेहो शाइर मतला आ रदीफक पालन नीकसँ केने छथि । आब देखी काफिया तँ सबसँ पहिले भाग दू केर गजल संख्या ४ केर मतला-
"खेल सभटा   जाइए
लोक सभटा   जाइए"
आब एहि मतलासँ काफिया भेल "सरि", मुदा आगाँक शेर सबहक काफिया अछि झखडि, ससरि, पिछरि, बिगरि, कुतरि, नचरि । मतलासँ मेल खाति एकौटा शेरक काफिया नहि ।
भाग २, गजल ६ केर मतला-
"जीवनकेँ   बदलल
प्रेमक   बदलल"
एहिठाम काफिया भेल आकार बादक शा, षा अथवा सा । आशा, परिभाषा, बारहमासा, भाषा, अभिलाषा, तक तँ ठीक मुदा अन्तिम दूटा शेरक काफिया मौसा आ पाछाँ ।
आब एकबेर देखी भाग २, गजल १७ केर मतला-
"सभ जिवइत अछि सुबिधामे
हम रहइत छी दुबिधामे"
एहिठाम काफिया भेल उकारकेँ बाद "बिधामे" । सुबिधामे, दुबिधामे केँ बाद आगाँक शेरक काफिया अछि, कवितामे, अनकामे, अपनामे, पटनामे, बसुधामे । एहिमे सँ एक्कोटा काफिया मतलासँ ठीक मेल नहि कए रहल अछि ।
किछु एहने-सन भाग २ केँ गजल ९,१२,१८ आ २० केर काफिया सेहो ठीक नहि अछि । एहि संग्रहक अन्तिम गजलक मतला एकबेर देख लेल जेए-
"नीक बात किछु   अहाँ
गीत गजलमे   अहाँ"
कहू/रहूमे समान भेल "हू" । मुदा शाइर आन आन शेरक काफिया लेने छथि; चलू, धरू, करू, बड़ू । खाली ू ू ू ू तँ बिना "ह"केँ ू ू ू ू के की कहल जेए ???
कतेक रास गजल एहनो अछि जाहिठाम काफिया तँ ठीक बनिरहल अछि मुदा काफियामे एक्के आखरक प्रयोग एकसँ बेसी बेर कएल गेल अछि । जेना भाग एकक गजल ९,२०,३६,४२ आ भाग दू केर गजल १० मे ।
मतला, रदीफ, काफियाक बाद गजल व्याकरणक एकटा मुख अंग अछि मकता । मकता, अर्थात गजलक अन्तिम शेर जाहिमे शाइर अपन नाम वा उप नामक प्रयोग केने होथि । एहि संग्रहक कोनो गजलमे मकता़क प्रयोग नहि कएल गेल अछि ।
आब आबी गजल व्याकरणक एकटा पैधि कलापक्ष बहरपर । तँ जेना स्वयं शाइर स्वीकार केने छथि जे भाग १ केर ६१ टा गजलमे ओ सरल वार्णिक बहरक प्रयोग केने छथि । आ जेकर निर्वाह ओ बहुते नीकसँ केने छथि । आब भाग दू जाहिमे कुल २० टा गजल अछि, कोनो निर्धारित अरबी बहरक प्रयोग तँ नहि कएल गेल अछि, हाँ एहि गप्पक धियान जरूर राखल गेल अछि जे सब पाँतिमे समान मात्रा क्रम रहेए । अर्थात समान मात्रा क्रमक प्रयोग करैक सफल प्रयास केएने छथि । किछुठाम छोरि दी तँ । सबसँ पहिने तँ चन्द्रविन्दूकेँ जगह विन्दूक (अन्सुआर) प्रयोग कएल गेल अछि । ई शाइद टाइपिंग ग़लती हुए मुदा एहि कारणे बहुतो जगह मात्रा क्रम बिगैड़ गेल अछि । दोसर जतअ जतअ संयुक्ताक्षरक प्रयोग कएल गेल अछि ओतअ ओतअ मात्रा क्रम केर गलती भ गेल अछि ।
जेना गजल संख्या ५ केर अन्तिम शेरक प्रथम पाँति-
"मोन केर प्रश्न अछि कते"
२१ २१ २१ - २ १२ (शाइर द्वारा मानल)
२१ २२ २१ - २ १२ (वास्तविक)
एकटा आओर उदाहरण गजल ११ केर तेसर शेर देखल जेए-
"देश हमर अछि प्राण भाइजी"
२१ १२ - २ २१- २१२ ( शाइर द्वारा मानल)
२१ १२- १ २ २१ - २१२ (वास्तविक)
एहने तरहक दोख गजल १२ केँ दोसर शेरमे आ १८ म' गजलकेँ दोसर शेरमे अछि ।
भाषा आ भाव पक्ष ; भाषापर जबरदश्त पकड़ लेने सम्पूर्ण संग्रहमे भाषाक एकरूपताक दर्शन होइत अछि । संग-संग नव रचनाकार सभ लेल सिखबाक लेल नीक प्लेटफार्म थिक अनिलजीक ई गजल संग्रह । अनिलजी बिना कोनो बेसाहल शव्दक प्रयोग केने एतेक सरल व्यबहारिक मैथिलीक शव्द सबकेँ गूंठि कए एकता नव शुरूआत केने छथि । समान्यसँ समान्य लोक, एक-एकटा गजलक एक-एकटा शेरक आनन्द ओहि छन अर्थात पढ़ैत वा सुनैत मातर ल' सकैत अछि ।
भाषा शिल्पक गप्प करी तँ एक-एकटा छोट-छोट शेरमे एतेक बेशी गप्प नुकेएल अछि जे सुनि आ सोचि कए मनक भितर ख़ुशिक लाबा फुटै लगै छैक । एकटा उदाहरण एहि संग्रहक पहिल गजलक एकटा शेर-
"दुइ ठोर थिक अथवा तिलकोर केर तडुआ
होइए तँ लाज लेकिन चिखबाक मोन होइए"
मिथिलाक भोजनक पाक-कलाक श्रेष्ठताक प्रतिक तिलकोरक तडुआ । जेकर स्वाद, कुड़कूड़ेनाइक जवाव नै, सुनिते मातर मुँहमे पानि एनाइ स्वभाविक । स्वादिष्ट, पातर, कड़कड़ तिलकोरक तुलना पातर ठोरसँ । जवरदश्त उपमय आ उपमानक प्रयोग । ओकर बादो, लाज होइतो चिखबाक मोन ।एहेन एहेन सरल व पारम्परिक शव्द चयन हिनक गजल कौशलमे चारि चान लगा रहल अछि ।
सम सामयिक मिथिला मैथिलीक समाजमे जतेक कोनो समस्या वा वाद विवाद अछि सभपर अपन कलम चलबैत सुन्दर-सुन्दर शेरक द्वारा अनिलजी लोकक आ समाजक धियान ओहि दिस दियाबैमे सफल भेल छथि । समाजक अव्यवस्थाकेँ देख संघर्ष आ छिनबाक गप्प एक्के संगे कोना, देखू एहि शेरमे-
"आजादीक लेल एखनहँु संघर्ष अछि जरूरी
व्यर्थ गेल सभ मांगब छिनबाक मोन होइए"
संग्रहक नामे अनुरूपे एहि "गजल गंगा"मे अनिलजी सभ किछु समेटने एकरा सुन्दर रूप देबैमे सफल भेल छथि ।
@ जगदानन्द झा 'मनु'
मो० +९१ ९२१२ ४६ १००६


text:
पटना | प्राचीन विश्वविद्यालय मे स एक पटना विश्वविद्यालय मे 28 साल बाद 11 दिसंबर कए छात्र संघ क चुनाव करेबाक घोषणा भ गेल अछि। एहि स जतए छात्र संगठन मे प्रसन्नता अछि ओतहि चुनाव स माहौल सेहो गरमा रहल अछि। पटना विश्वविद्यालय क कुलपति प्रो़ शंभुनाथ सिंह चुनाव घोषणा करैत कहला जे इ चुनाव लिंगदोह कमेटी क सिफारिश क आधार पर नहि भ सकत।
ओना त सबटा छात्र संगठन एकर स्वागत के लक अछि आ कहलक अछि जे एहि स छात्रक समस्या क नीक स निदान भ सकत, मुदा राष्ट्रीय जनता दल (राजद) क छात्र इकाई क बिहार प्रदेश अध्यक्ष स्वदेश कुमार कहला अछि जे चुनाव लिंगदोह कमेटी क सिफारिश क आधार पर नहि भेला स हम सब दुखी छी। ओना किछु छात्र नेता कोर्ट जेबाक गप सेहो केलथि मुदा एखन अपन नाम जाहिर करबा स परहेज केलथि।
छात्र जनता दल (युनाइटेड) क प्रदेश अध्यक्ष रंजन कुमार कुलपति क एहि फैसला कए हिम्मत वाला फैसला करार देलथि आ कहला जे चुनाव न केवल पटना विश्वविद्यालय मे, बल्कि राज्य क सबटा विश्वविद्यालय मे हेबाक चाही।
भारतीय राष्ट्रीय छात्र संगठन (एनएसयूआई) क नेता वरुण सेहो एहि फैसला क स्वागत केलथि, मुदा ऑल इंडिया स्टूडेंट्स एसोसिएशन (आइसा) क नेता अभ्युदय क कहब अछि जे इ छात्र संगठन क लड़ाई क पहिल जीत छी। छात्र क भावना क ख्याल आ ओकर समस्या क समाधान नहि विश्वविद्यालय प्रशासन क सकैत अछि आ नहि सरकार। छात्र क ख्याल छात्र संगठन टा क सकैत अछि। ऑल इंडिया स्टूडेंट्स फेडरेशन (एआईएसएफ ) क सुशील कुमार सेहो कुलपति क एहि निर्णय कए सही कहला अछि।
गौरतलब अछि जे बिहार क कोनो विश्वविद्यालय मे वर्ष 1984 क बाद छात्र संघ क चुनाव नहि भेल अछि। एहि चुनाव लेल छात्र संगठन बराबर आंदोलनरत रहल अछि।
बिहार मे अंतिम छात्र संघ क चुनाव वर्ष 1984 मे पटना विश्वविद्यालय मे भेल छल। एहि स पूर्व मगध विश्वविद्यालय मे 1980 मे छात्र संघ क चुनाव भेल छल। एकर बाद छात्र संघ चुनाव क मांग लगातार उठैत रहल मुदा चुनाव नहि भेल।
ज्ञात हुए जे राजद अध्यक्ष लालू प्रसाद, भारतीय जनता पार्टी (भाजपा) क नेता आ राज्य क उपमुख्यमंत्री सुशील कुमार मोदी, स्वास्थ्य मंत्री अश्विनी चौबे पटना विश्वविद्यालय छात्र संघ क नेता रहल छथि। 28 वर्ष पूर्व भेल चुनाव मे शंभु शर्मा अध्यक्ष आ रणवीर नंदन महासचिव निर्वाचित भेल छलाह।
एहि वर्ष नौ जनवरी कए मुख्यमंत्री नीतीश कुमार जखन पटना कॉलेज क दौरा केने छलाह, तखन ओ स्पष्ट कहने छलाह जे राजनीति कए प्रोत्साहित करबा लेल छात्र संघ चुनाव क आवश्यकता अछि। तखने स इ तय मानल जा रहल छल जे आब छात्र संघ चुनाव होएत।
उल्लेखनीय अछि जे बिहार मे कुल 15टा विश्वविद्यालय अछि। दरभंगा बिहार क एहन एक मात्र शहर अछि, जाहि ठाम एकहि परिसर मे दूटा विश्वविद्यालय अछि- ललित नारायण मिथिला विश्वविद्यालय आ कामेश्वर सिंह दरभंगा संस्कृत विश्वविद्यालय। एहि दूनू विश्वविद्यालय मे सेहो तीन दशक से छात्र संघ चुनाव नहि भ सकल अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
भगवान
भगवान एक गुण वाचक शब्द छी जकर अर्थ गुणवान होइत अछि। ई "भग" धातुसँ बनल अछि ,भगक ६ अर्थ अछि:- १-ऐश्वर्य २-वीर्य ३-स्मृति ४-यश ५-ज्ञान आ ६-सौम्यता जकरा सँग ई ६ गुण अछि ओ भगवान मानल जाइत अछि। पाली भाषामे भगवान "भन्ज" धातुसँ बनल अछि जकर अर्थ अछि:- तोड़नाइ। जे राग,द्वेष ,आ मोहके बन्धनसभ कऽ तोड़ि चुकल होइ या भावमे पुनः आबक आशा कऽ भङ्ग करि चुकल होइ भावनासभसँ दुर सनुचा विचार शून्य भऽ जाए आ ओहिसँ हुनक यात्रा शुरु होइ हुनका भगवान कहल जाइत अछि।
संज्ञा[सम्पादन करी]
संज्ञाक रूपमे भगवान् देवनागिरीमे लगभग हरदम ईश्वर / परमेश्वरक मतलब राखैत अछि। अही रूपमे ई देवतासभक लेल नै प्रयुक्त होएत।
विशेषण[सम्पादन करी]
विशेषणक रूपमे भगवान् देवनागिरिमे ईश्वर / परमेश्वरक मतलब नै राखैत अछि। एहि रूपमे ई देवतासभ,विष्णु आ हुनकर अवतासभ (राम,कृष्ण), शिव, आदरणीय महापुरुषसभ जेहन गौतम बुद्ध, महावीर, धर्मगुरुसभ, गीता, इत्यादिक लेल उपाधि छी। एकर स्त्रीलिङ्ग भगवती छी।


text:
खाना सेहो नाना प्रकारक होइत अछि. भ्रम मे नहि पड़ी, हम कोनो खाएबला चीजक विषय मे नहि कहि रहल छी! आब तऽ बुझिये गेल होएबै जे हम केहन खानाक विषय मे कहि रहल छी. नइ बुझलियै...ओह, अहाँ केँ कतबो हम अपन संगे रखलहुँ तइयो बुधिक ताला नहि खुजल लगइए! कतबो बुद्धिवर्द्धक चूर्ण (खैनी) खुअओलहुँ तइयो अहाँक बुधि तेज नहि भेल अछि. ओना एकटा फकरा अवश्ये मोन अछि जे अहाँ बेसी काल पढैत छी-चालि प्रकृति बेमाए, तीनू संगे जाए. से तऽ जहिना हमरा पर लागू होइत अछि तहिना अहूँ पर लागू होइत होएत. से अहूँक चालि नहि बदलत शाइत!
खुरचनभाइ ओहि दिन बेस हल्लुक सन छलाह। पहिल बेर एहन लगैत छल जे ओ चिंता फिकिर ताक पर राखि अएलाह अछि हमरा दलान पर. नहि तऽ हुनक कपार पर कम सँ कम तीनटा रेघा अबस्से पारल रहैत अछि आ से स्थायी रूप सँ!
सांझक पांच बाजि रहल छल, से चाहक बेर ओहिना भऽ गेल छल. मोन मे विचार अबैत छल जे अंगनाक मुँह पर जा कहैत छियैक मुदा तखनहि गुलटन चाह लऽ हाजिर भऽ गेल. आ खुरचनभाइक ठोर पर एक बेर फेर मुसकी पसरि गेल छलनि. ओ अविलंब ट्रे मे राखल दूटा कप मे सँ एकटा हथिया लेलनि. आ कहलनि, खानाक बात शुरू कयलहुँ तऽ पीना आयल! चाह पीबि बुद्धिवर्द्धक चूर्ण खुआएब अहाँ केँ. मुदा पहिने हमर बात आधे रहि गेल अछि. तऽ अहाँ केँ कहैत छलहुँ खानाक विषय मे!
ओह..छोडू पहिने एक विशेष प्रकारक खानाक विषय मे कहैत छी विस्तार सँ बाद मे कहब. खाना मे मिथिलाक खानाक तऽ कोनो तुलने नहि अछि मुदा एहि ठाम कारखानाक अति अभाव अछि! हम कहलियनि, कोन चीजक यौ. जाहि ठामक लोक एतेक बुधियार, चलाक, विद्वान, गुणी ताहि ठाम कारखानाक अभाव...बात किछु हजम नहि भेल! ओ कहलनि, कारखाना दू शब्द कार आ खानाक मेल सँ बनल अछि. एम्हरका रोड तेहन ने छै जे कार चलब मोश्किल...सुखलो मे फँसि जाइत छैक. आ खाना खा कऽ बैसए लोक तऽ बुझू जे पेट फुलि जाए. से कारखाना ताही लेल एम्हरका लोक केँ सूट नहि करैत छैक!
हम कहलियनि, भगवाने जखन वाम भेल छथिन तऽ...! सरकारक उदासीनता एहि क्षेत्र मे कारखानाक दुर्दशा लेल दायी अछि. खुरचनभाइ मुंह धुआइन करैत बजलाह, ओह...के' कहैत अछि जे एहि क्षेत्र मे कारखाना नहि अछि! हम ताहि पर कहलियनि, माथा तऽ अहाँक ठीक अछि ने आ कि फ्यूज उड़ि गेल अछि आइ-काल्हि! एखनहि तऽ कहलहुँ अछि जे एहि क्षेत्र मे कारखानाक अभाव अछि आ एखनहि बात पलटि गेलहुँ.
खुरचनभाइ हमर बात पर जोर सँ हँसैत कहलनि, ओह..बात बाजि फेर पलटि जाएब, सीखि रहल छी हम. कारण राजनीति मे जँ कनियो पइठ रखबाक अछि तऽ ई गुण पहिने आवश्यक अछि! मुदा हम थोड़हि पलटलहुँ अछि अपन बात सँ..कने नजरिक फेरा अछि. हमर कहबाक मतलब छल जे मिथिला मे गप्पक कारखाना सगरो व्याप्त अछि! गप्प पर जँ अमल हो तऽ ई क्षेत्र देशक सभ सँ विकसित क्षेत्र बनि जाएत. मुदा एहि ठामक कारखाना मे मात्र गप्पेटाक उत्पादन होइत अछि. हम कहलियनि, पहिने चाह पीबि लिय', नहि तऽ गप्पक फेरा मे ओहो ठंढा जाएत. भाइ अविलम्ब चाह सुरकए लगलाह!
— रूपेश त्योंथ
मैथिली दैनिक 'मिथिला समाद' मे अगस्त 2008 सं दिसम्बर 2009 धरि दैनिक रूपें प्रकाशित धारावाहिक व्यंग्य 'खुरचनभाइक कछमच्छी' केर एक अंश. ज्ञात हो जे रूपेश त्योंथ अखबारक एहि लोकप्रिय कॉलम मे लिखबा हेतु छद्म नाम 'नवकृष्ण ऐहिक' केर प्रयोग केने छलाह.


text:
पञ्जाब (पाकिस्तान)
पञ्जाब (پنجاب) पाकिस्तानक एक सूबा वा प्रान्त छी । ई प्रान्तमे ३६ जिला अछि । पञ्जाब आबादीक हिसाबसँ पाकिस्तानक सबसँ पैग सूबा छी । पञ्जाबमे रहैवाला लोक पञ्जाबी कहलावैत अछि । पञ्जाबक जनूबक तरफ सिन्ध, मगरिबक तरफ खाइबर पख्तुनख्वा आ बलुचिस्तान, शुमालक तरफ आजाद कश्मीर आ इस्लामाबाद आ मशरिकक तरफ भारतीय राज्य पञ्जाब, भारत आ राजस्थानसँ मिलैत अछि ।[२] पञ्जाबमे बाजल जाइवाला भाषा पञ्जाबी छी । पञ्जाबीक बाहेक एहि ठाम उर्दु आर सराइकी सेहो बाजल जाइत अछि । पञ्जाबक दारुल हकूमत (राजधानी) लाहौर छी । पञ्जाब फारसी जुबानक दुइटा लफज - 'पञ्ज' बमानी 'पाँच' (५) आर 'आब' बमानी 'पानी' सँ मिल बनल अछि । ई पाँच समुद्रके नाम छी:
पञ्जाबक दुइटा हिस्सा अछि: एक मशरकी हिस्सा जे कि भारतमे अछि आर एक मगरिबी हिस्सा जे पाकिस्तानमे अछि । पञ्जाब पाकिस्तानक सबसँ पैग सूबा छी जबकि पाकिस्तानक ४८% लोक पञ्जाबी जुबान समझैत आर बोलैत सेहो अछि ।
विषय सूचीसभ
इतिहास[सम्पादन करी]
सन्दर्भ सामग्रीसभ[सम्पादन करी]
- ↑ "Rafique Rajwana takes oath as Punjab governor", Pakistan Express Tribune, अभिगमन तिथि १० मई २०१५।
- ↑ २.० २.१ Bureau of Statistics, Government of the Punjab (2015)
- ↑ "Provincial Assembly – Punjab"।
बाह्य जडीसभ[सम्पादन करी]
पञ्जाब, पाकिस्तानक सम्बन्धमे विकिपिडियाक भातृ योजनासभमे ताकी:


text:
“चिनवार” – मन्त्रेश्वर झा लिखित उपन्यास
मन्त्रेश्वर झा लिखित उपन्यास “चिनवार” पढ़लहूँ. सुन्दर उपन्यास थिक. आजुक मिथिलाक गामक जिनगी के प्रतिमूर्ति |
किछु पंक्ति अहि ठाम उद्धृत अछि:
“चारित्रिक दृढ़ता तकबाक लेल ग्रामीण परिवेश आ की शहरी परिवेश में विभेद करबाक आवश्यकता छैक की? हमरा बुझने बिना सरचानात्मक परिवर्तन के कोनो प्राचीन धरोहर आ कि मान्यता के यथावत अक्षुन्न नहिं राखल जा सकइए . घैल में बंद कए जल के पवित्र नहिं राखल जा सकइए. जे जल प्रवाहमान अछि – गंगाजल हो आ की नर्मदाक जल, सिह अपन पवित्रता के यत्र-तत्र प्रवाहित कए सकैत अछि.”
“अपना समाज में कोनो स्त्री ककरो लेल ने रुकैत अछि आ ने ककरो संग विवाह करबाक लेल आगाँ बढैत छैक.. सभ किछु पुरुषे करैत अछि..विवाह करैत अछि, स्वीकार करैत अछि – त्यागि देत अछि.. जे मोन होइत छैक से करैत अछि.. पुरुषे आगाँ बढैत छैक नरनाथ बाबू.. स्त्री त ठामक – ठाम रही जाइत अछि…|”
“लीलावती जवान भ गेल रहथि| देह कसमसाय लागल रहनी. आंखि उत्तेजक भ गेल रहन्हि| चलथि त जेना नृत्यांगना डेग उठाबैत हो| ककरो दिस ताकथि त लागैत जेना साक्षात उर्वशी आमंत्रण द रहल होइक| बाजथि त जेना कोयली पंचम स्वर में गाबि रहल होइक| छोटछीन कदकाठी, पिंडश्याम वर्ण, पैघ-पैघ लतरल केश| क्यों मजाक करनी त गाल लाल भ जाईन| एहन लगैक जेना ओ कामदेवक सहचरी होथि | जवानी होइते छैक एहने| बड्ड मारुख | ककरा कखन लपेटि लेत से कहब कठिन|’
“कामांध भए जखन देवतो लोकनिक मतिभ्रम भए जाइत छन्हि तखन चुल्हाई त गामक खेलायल लोक रहथि| घाट घाटक पानी पीने, कतोक राहरिक खेत आ कुसियारक खेत धन्गने रहथि चुल्हाई अपन जवानी में|”
“हरनाथ रोज लुटाई दास आ पाठक जी के ओहिठाम जाय दरबार लगाबय लगलाह जाहि सन जल्दी सँ जल्दी हुनकर भिनाऊज भ जाईन | खेती बारीक सभटा काज करथु ओ आ ओही पर अधिकार देखाबथु नरनाथ आ हुनकर बाप महनाथ से हुनका पसिन्न नहिं रहन्हि| ………… लुटाई दास के अभ्यास रहन्हि जे अनाकर कोनो काज जतेक काल धरि अनठा सकी से अनठाबी”


text:
ललन (प्रसाद) सिंह एकटा एहन कलाकारक
नाम छी जे अपन नामसं कम मुदा अपन अभिनय आ किरदार सं बेसी जानल जायत छैथ। मैथिलीक
बहुचर्चित फ़िल्म “ससता जिनगी महग सेनुर”क “पंडितबा”के के बिसरि सकैत अछि ? एहि
फ़िल्ममें हिनका द्वारा बाजल गेल चर्चित आ बहुप्रयुक्त संवाद “ भगवती रक्षा करैथ’के
लोक एखनो इयाद आ बात बातमें प्रयोग करैत छैथ ।
ललन सिंह मूल रुपसं जनक जानकीक भूमि
सीतामढीके डुमरी कलन के रहनिहार छथि । हिनका अभिनयक शौक नैन्हपनिसंहि रहनि आ
गाम-घरमें नाटक करैत रहैत छलैथि। लल्लनजी काजक खोजमें मुम्बई चलि येलाह। आगमन तिथि
हिनका एखनो मोन छनि- 13 सितम्बर 1979 । ताकैत ताकैत हिनका एकटा प्रोडक्शनमें काज
भेटलनि आ काज करय लगलाह। ललन जीके स्टूडियो चलेबाक सेहो अनुभव प्राप्त छनि। मुदा
एहि काज सबस हुनक मानसिक संतुष्टि नहिं भेटैत छलैन। बस फ़िल्ममें काज करयके लेल एड़ी
चोटी एक करय लगलाह। संयोगवश 1984में एकटा हिन्दी फ़िल्म भेट गेलनि आनि फ़िल्मी ब्रेक।
हिनकर पहिल फ़िल्म छल प्रसिद्ध चरित्र अभिनेता अमजद खान द्वारा निर्देशित आ अमिताभ बच्चन , जीनत अमान
आदि अभिनित हिन्दी फ़िल्म “अमीर आदमी गरीब आदमी’ (1985)। ललन सिंह जी के. बप्पैयाके निर्देशनमें बहुत रासे हिन्दी
फ़िल्ममें अभिनय केने छथि। नंदिता दास अभिनित फ़िल्म “लाल सलाम’(2002)में सेहो नीक भूमिका
केने छलथि।
ललन सिंह जी हिन्दी फ़िलमके अलावे बहुत रसे भोजपुरी ओ मैथिली फ़िल्म केने छथि। प्रकाश
झाक चर्चित सीरियल ”बाहुबली” में नेताक भूमिका केने रहथि। भोजपुरी फ़िल्ममें ” हे
तुलसी मैया”, “धरती पुत्र” “निरहुआ मेल” आदि किछु चर्चित नाम अछि। हिनक पहिल
भोजपुरी फ़िल्म ” हे तुलसी मैया आ टटका फ़िल्म अछि “निरहुआ मेल”।
हिनका अप्पन मैथिल समाजमें जे फ़िल्म हिनका घरे घर चर्चित बने रहय, वो मैथिली फ़िल्म
छल मुरलीधर द्वारा निर्देशित“ ससता जिनगी महग सेनुर’ जाहिमें हिनक भूमिका बड्ड
दमदार छल। पूछला पर हर्खक संग बतौलनि कि अपन सब फ़िल्ममें “ ससता जिनगी महग सेनुर’
हमरा बड्ड नीक लगैया आ एहि फ़िल्ममें अप्पन भूमिकासं बड्ड संतुष्ट छी। “आऊ पिया हमर
नगरी” आ “सजना के अंगना में सोलह सिंगार”में सेहो बड्ड नीक अभिनय केने छलथि। मैथिली
फ़िल्ममें लाबयके श्रेय ललन जी अपन मित्र मुरलीधर जीके दैत छथि। - BHASKAR JHA


text:
सीतामढ़ी। 13 सितम्बर। जिला के सीतामढ़ी-पुपरी मार्ग पर बछारपुर गाम लग भीषण सड़क दुर्घटना भेल। बताओल जे रहल अछि कि जखन अल्पसंख्यक समुदाय के लोग सांझ क' मस्जिद म' नमाज अदा करि बाहर निकलैत रहथिन। ओहि समय एक बेकाबू ट्रक मस्जिद म' घुइस गेल।
प्राप्त जानकारी केर मुताबिक सीतामढ़ी दिस सँ आएब रहल सुधा डेरी के ट्रक नियंत्रण हरा मस्जिद के देबाल क' तोड़ैत भीतर घुइस गेल आओर नमाज अदा करि निकैल रहल 4 गोटा क' दाबी देलक। एहि हादसा सँ एक व्यक्ति के मौत घटनास्थले भ' गेल, जखनकि दू लोगक इलाज के दौरान मौत भेल। ओतहि एक व्यक्ति केर हालत गंभीर बताओल जे रहल अछि।


text:
मामा आ सार पर केखनो विश्वास नहि करी । इतिहास गबाह अछि । नहि कोनो मामा भगिना के भेलै आ नहि कोनो सार बहिनोइ के भेलै । कंस, शकुनि, बंगाल रियासत केर बादशाह सिराजुदौल्लाक सार(मिर कासीम आ मिर साकी) , जायचन्द आ एहेन एहेन कतेको मामा आ सार घर-घरमे नुकेएल अछि ।
एकटा पूरान फकरा छै, जखन गिदड़के मौत अबै छै तँ ओ शहर दिस भागैत अछि । एहि फकराके आब एना बूझल जेए, जखन कोनो मनुखके बिपैत आबै बला होइ तँ ओ सासुर क भगैए वा सारके पोसैए । सार आ गहुमन साँपमे कोनो फराक नहि । ई दुनू कखन डैस लेत बिधने बुझता । आ जूएस गहुमन भेला मामा । (ई खालि हमर मंतव्य अछि जरूरि नहि जे अहुँ एकरा मानी । मामा अहाँके सार अहाँके जीवन अहाँके मर्ज़ी अहाँकेँ । हम तँ मात्र इतिहास आ अपन मंतव्य शेयर केलहुँ ।
© जगदानंद झा 'मनु'


text:
पटना। नवजात कए अकाल मौत स बचेबा लेल राज्य क 23 जिला मे स्पेशल केयर न्यू बॉर्न यूनिट एससीएनयू खोलल जा रहल अछि। इ फैसला हर वर्ष करीब 60 हजार नवजात क जान बचेबा लेल कैल गेल अछि। एकरा लेल सबटा सिविल सर्जन कए यूनिसेफ क सहयोग स दू दिन क प्रशिक्षण देल गेल अछि।
एहि यूनिट मे अत्याधुनिक उपकरण जेना बिलरूबिनोमीटर, रेडिएंट वार्मर, फोटोथिरेपी, सिर्रिज पंप, पल्स ऑक्सीमीटर, ऑक्सीजन कॉनसंटेट, ग्लूकोमीटर आ ऑक्सीजन हुड सहित अन्य उपकरण लगाउल जाएत। एहि स पहिने यूनिसेफ द्वारा छहटा जिला वैशाली, सहरसा, पूर्णिया, अररिया, सुपौल आ मधेपुरा जिला मे एहन यूनिट क सेवा बहाल करि चुकल अछि।
23टा जिला मे खुलत न्यू बॉर्न यूनिट
पटना। नवजात कए अकाल मौत स बचेबा लेल राज्य क 23 जिला मे स्पेशल केयर न्यू बॉर्न यूनिट एससीएनयू खोलल जा रहल अछि। इ फैसला हर वर्ष करीब 60 हजार नवजात क जान बचेबा लेल कैल गेल अछि। एकरा लेल सबटा सिविल सर्जन कए यूनिसेफ क सहयोग स दू दिन क प्रशिक्षण देल गेल अछि।


text:
Tuesday, September 4, 2012
मुन्नी कामत- समाजक विडम्बना
मुन्नी कामत, पिता श्री दिलीप वर्मा, दादा स्व. रामनन्दान, भंडारी। गाम-पोस्टी- परसा, भाया निर्मली, मधुबनी (बिहार)
समाजक विडम्ब ना
देखि कऽ ई समाजक विडम्बभना
वियाहब आब हम धिया केना
चारपर खढ़ नै पेटमे अन्न नै
नै अछि संगमे एक्को अाना
मांग भेल ड्राइवरकेँ लाख
मास्टभर आ डाक्टखरक नै पुछू बात
दिनक उजयारि भेल कारी
भेल घनगर राति
ई हमरेटा नै
जन-जनक दुखरा अछि
बेटीबलाकेँ मलिछ
बेटाबलाकेँ खिलल मुखरा अछि
नन्हिलटा धिया हमर भेल आब सयानी
तिलकक ऐ युगमे बिआहब केना बिटिया रानी
बहि रहल यऽ अरमान सभ, जेना मुट्ठीमे पानी।
Posted by Gajendra at 8:20 AM
Labels: मुन्नी कामत
Subscribe to: Post Comments (Atom)


text:
याद बॅड जखन आबाई या तखन दु घोट शराब हम पी लै छी
आहाक मीठ-मीठ याद में खोकर हम तऽ तनहा जी लै छी
मिलयै जखन कनियो गम हमरा, याद आहाके कऽ लेल करे छी
लाख कहै दुनियाँ हमरा लेकिन, हम होट के सिब लैत छी
आहाँक मीठ-मीठ याद में खोकर हम तऽ तनहा जी लै छी!
आहाँक बितल याद में खोकर एक, मीठा दर्द हम पा लै छी
आहाँक छोट-छोट चिट्ठी के पैध कऽ कखनो क हैस लै छी
आहाक मीठ-मीठ याद में खोकर हम तऽ तनहा जी लै छी
किया छोरि देलो तन्हा हमरा, आहाँक तस्वीर सऽ कैह दै छी
रचनाकार :- अजय ठाकुर (मोहन जी)
अजय ठाकुर (मोहन जी)
ग्राम+पोस्ट - भाल्पट्टी
जिला - दरभँगा


text:
लाश केर पहिचान अरवल जिला स्थित तेलपा ओपी के अंतर्गत पड़ै बला गाम पीड़हो के युवतिक रूप म' काएल गेल अछि। मृतक युवती पुलिस म' नौकरी के लेल तैयारी करैत छली। झारखंड पुलिस म' भर्ती के लेल ओ परीक्षा सेहो पास क' लेना छली। दौड़क प्रैक्टिस लेल ओ सभदिन भोर तीन बजे घर सँ निकलैत छली।
सभ दिन जोका शनि दिन सेहो युवती घर स' निकललि मुदा जखन घर वापस नहि पहुँचलि त' परिजन सभ हुनक खोजबीन शुरू केलनि। पूरा दिन खोजबाक बादो जखन हुनकर कोनो पता नहि चलल तखन परिजन सभ तेलपा ओपी मुख्यालय पहुंच गुमशुदगी केर रिपोर्ट दर्ज करौलनि। औरंगाबाद जिलाक हसपुरा थाना क्षेत्रक रघुनाथपुर गामक बधार सँ युवतिक शव कैल्हि रवि दिन भेटल। ई खबैर अगल - बगल केर गाम म' आगिक जोका पसैर गेल।
शव क' देखला सँ लागैत अछि कि पहिने युवती संग दरिंदा सभ दुष्कर्म केलनि, ओहिक बाद तेजाब स' नहा क' ज़रा देलनि। पुलिस शव क' पोस्टमार्टम करवा परिजन क' सौंप देलनि। ओतहि दुनू जिलाक पुलिस अधिकारी घटनास्थल पर पहुंच ग्रामीण आओर परिजन सभसँ बात करि मामला केर तहकीकात शुरू क' देलनि अछि। करपी प्रखंड विकास पदाधिकारी अखिलेश्वर कुमार द्वारा मृतका के पिता क' परिवारिक लाभ योजना केर अंतर्गत बीस हजार टाकाक चेक सौंपल गेल।


text:
राष्ट्रीय ई-शासन योजना
राष्ट्रीय ई-शासन योजना-एकटा दृष्टिकोण
पारदर्शी, समयबद्ध व सहज तरीका सं नागरिक सेवाक प्रदान करय कें लेल आ समाज केंअंतिम तबका तइक सूचना व संचार प्रौद्योगिकी कें लाभ पहुंचावा कें लेल देश मे ई-शासन योजना कें शुरूआत कैल गेलय .
मिशन
नागरिकक तथा व्यवसायिाक कें शासकीय सेवाक प्रदान करय कें के काज मे सुधार लावा कें उद्देश्य सं शुरू कैल गेलय राष्ट्रीय ई-शासन योजना निम्नलिखित दृष्टि द्ववारा मार्गिदर्शत छै.
सबटा सरकारी सेवाअक कें सार्वजनिक सेवा प्रदाता केन्द्र कें माध्यम सं आम आदमी तइक पहुचेनाय आ आम आदमी कें बुनियादी आवश्यकताअक कें पूरा करय कें लेल इ सेवाअक मे कार्यकुशलता, पारिदर्शता आ विश्वसनीयता सुनिश्चित करनाय। इ दृष्टि कथन बढिया शासन कें सुनिश्चित करय कें लेल सरकार कें प्राथमिकताअक कें स्पष्ट रूप सं दशर्वे सं छै.
पहुंच : इ दृष्टि कें ग्रामीण ग्रामीण जनता कें जरूरतक कें ध्यान मे राइख कं बनैल गेल छै. आवश्यकता समाज कें ओई तबकाक तइक पहुंच कें छै जे एखन तइक भौगोलिक चुनौतियक आ जागरूकता कें कमी जैना की कारणक सं सरकार कें पहुंच सं लगभग बाहर रहय रहल छै. राष्ट्रीय ई-शासन योजना (NeGP) मे ग्रामीण क्षेत्रक कें नागरिकक तइक पंहुंच कें लेल प्रखंड स्तर आ साझा सेवा केन्द्रकतइक कें सब सरकारी कार्यालयक कें राज्यव्यापी एरिया नेटवर्क (SWAN) द्ववारा जोड़ल जा रहल छै.
साझा सेवा वितरण केन्द्र : वर्तमान मे खास क दूर दराज़ कें क्षेत्र मे रहय वाला नागरिकक कें केहनों सरकारी विभाग या ओइक स्थानीय कार्यालय सं कोनों सेवा लेवय कें लेल लम्बा दूरी तय करय पड़य छै. नागरिक सेवाक प्राप्त करय मे लोकनिक कें काफी समय आ पैसा खर्च होयत छै. इ समस्या सं निबटय कें लेल उद्देश्य सं राष्ट्रीय ई-शासन योजना (NeGP) कें एकटा भाग कें रूप मे प्रत्येक छह टा गांव कें लेल एकटा कंप्यूटर आ इंटरनेट आधारित साझा सेवा केन्द्रक (CSCs)) कें स्थापना कें योजना शुरू कैल गेल छै ताकी ग्रामीण लोकनिक इ सेवाअक कें आसानी सं अपन निकटवर्ती केन्द्र सं प्राप्त कयर सकूं. इ साझा सेवा केन्द्रक (CSCs) कें उद्देश्य छै कखनो कतओ, कोनों ठाम’ कें आधार पयर एकीकृत ऑनलाइन सेवा प्रदान करनाय.
शासन मे सुधार कें लल ई-शासन अपनाऊ : सूचना आ संचार प्रौद्योगिकी (ICT) कें उपयोग शासन कें नागरिकों तइक पहुंचावा मे सहायता देलकय आ अध्ययन बतैवे छै आ जेकर फलस्वरूप शासन मे सुधार भेल छै अइ सं विभिन्न शासकीय योजनाअक कें निगरानी आ ओकरा लागू करनाय सें हो सम्भव भेल छै जइ सं शासन कें जवाबदेही आ पारदर्शिता मे वृद्धि हुअ कें उम्मीद छै. एखन तइक कें अनुभव इ बात कें पुष्टि कयर रहल छै.
नागरिकक कें जीवन कें गुणवत्ता मे सुधार: ई-शासन न्यूनतम दाम पयर नागरिक केन्द्रित सेवा प्रदान काय कें प्रावधान कें द्ववारा इ लक्ष्य कें हासिल करय मे मदद क यर रहल छै आ अइ कें फलस्वरूप सेवाअक कें मांग आ एकरा प्राप्त करय मे कम समय लागय सं इ काफी सुविधाजनक साबित भ रहल छै.
ऐना, इ दृष्टि कें उद्देश्य सुशासन कें मज़बूती प्रदान करय कें लेल ई-शासन कें उपयोग करनाय छै. ई-शासन कें विभिन्न पहिल कें दूवारा लाकनिक कें देल जा रहल सेवाक, केन्द्र व राज्य सरकारक कें एखन तइक वंचित समाज तइक पहुंचावा मे मदद कयर रहल छै. संगे इ समाज कें मुख्यधारा सं कटल भेल लोकनिक कें शासकीय क्रि याकलापक मे भागीदारी कें द्ववारा ओकर सशक्तीकरण भ रहल छै जइ सं गरीबी मे कमी आवा कें उम्मीद कैल जा रहल जइ सं सामाजिक व आर्थिक स्तर पयर मौज़ूद विषमता में कमी ऐतय.
राष्ट्रीय ई-शासन योजना कें क्रि यान्वयन रणनीति
राष्ट्रीय ई-शासन योजना (NeGP) कें लेल एकटा सुगम सोच विकिसत गेल छै जे राष्ट्रीय व अंतर्राष्ट्रीय स्तर पयर लागू कैल गेल ई-शासन अनुप्रयोगक कें अनुभवक पयर आधारित छै. राष्ट्रीय ई-शासन योजना (NeGP) कें लेल अपनैल जा रहल तरीकाक आ पद्धति मे कइक तरहक तत्व शामिल छै:
सामूहिक ढांचा: राष्ट्रीय ई-शासन योजना (NeGP) कें क्रि यान्वयन मे सामूहिक आ सहायक सूचना प्रौद्योगिकी ढांचा तैयार करनाय शामिल अछि जैना की- राज्यव्यापी एरिया नेटवर्क, राज्य आंकड़ा केन्द्र, सामूहिक सेवा केन्द्र आ इलेक्ट्रॉनिक सेवा वितरण गेटवे जे धीरे-धीरे विकिसत कैल जा रहल छै.
शासन : राष्ट्रीय ई-शासन योजना कें क्रि यान्वयन कें निगरानी आ समन्वय कें लेल सक्षम प्राधिकारीकें निर्देश कें अंतर्गत उचित प्रबन्ध कैल गेल अछि. इ कार्यक्र म मे मानक आ नीतिगत मार्गिदर्शकाक तैयार करनाय, तकनीकी सहायता देनाय, क्षमता-निर्माण काज, अनुसंधान एवं विकास शामिल अछि. इलेक्ट्रॉनिकी आ सूचना प्रौद्योगिकी विभाग (DeitY) स्वयं आ नेशनल इंफॉर्मेटिक्स सेन्टर (NIC), स्टैंडर्डाइज़ेशन, टेस्टिंग एंड क्वालिटी सिर्टिफकेशन (STQC), सेंटर फॉर डेवलपमेंट ऑफ एडवांस्ड कम्प्यूटिंग (C-DAC), नेशनल इंस्टीट्यूट फॉर स्मार्ट गवर्नेंस (NISG) आदी, जैना संस्थानक कें सशक्तीकरण करतय ताकी ओ इ भूमिकाअक कें प्रभावी तरीका सं निभा सकय.
सामूहिक पहल, विकेन्द्रीकृत क्रि यान्वयन : ई-शासन कें आवश्यक केन्द्रीय पहल कें ज़रिये बढ़ावा देल जा रहल छै ताकी विकेन्द्रीकृत मॉडल कें क्रि यान्वयन मे ओ नागरिक-केन्द्रित होय, विभिन्न ई-शासन अनुप्रयोगक कें परस्पर-संचालकता कें उद्देश्य कें हासिल कयर सकय आ सूचना व संचार प्रौद्योगिकी ढांचे एवं संसाधनक कें इष्टतम उपयोग सुनिश्चित भ सकय. एकर उद्देश्य इ सें हों छै कि सफलता उन्मुखी परियोजनाओं कें पहचान भ सकय आ जत आवश्यक होय, ओकरा आवश्यक फेरबदल कें संग दोहरायल जा सकय.
सार्वजनिक-निजी भागीदारी (PPP) मॉडल : इ ओत: अपनैल जा रहल छै जत कीं सुरक्षा पहलुअक कें अनदेखी कैने बैगेर संसाधनक मे वृद्धि सम्भव होय.
संपूर्णात्मक तत्व : एकीकरण कें सुचारू बनैवेय आ विरोधाभास सं बचय कें लेल नागरिक, व्यवसायिक आ संपत्ति कें लेल यूनिक आइडेंटिफिकेशन कोड कें अपनाकर बढ़ावा देल जा रहल छै.
ई-क्रांति-सेवाओं कें इलेक्ट्रॉनिक वितरण
ई-क्रांति डिजिटल इंडिया पहल कें एकटा अनिवार्य स्तंभ छै. देश मे ई-गवर्नेंस, मोबाइल गवर्नेंस आ देश मे सुशासन कें महत्वपूर्ण जरूरत कें देखेयत ई-क्रांति कें प्रमुख घटकक कें रु प मे शासन के बदलय कें लेल ई-गवर्नेंस मे बदलाव कें विजन कें यूनियन कैबिनेट सं हों 25 मार्च 2015 को केंद्रीय मंत्रिमंडल द्ववाराअनुमोदित कैल गेलय.
सबटा नया आ कैल जा रहल छै ई-गवर्नेंस परियोजनाअक कें साथे मौजूदा परियोजनाअक केंपुर्नोत्थान कैल जा रहल छै,जे अब ई-क्रांति के निम्न सिद्दांतक कें पालन करतय
- रुपातंरण आ नय कीअनुवाद
- एकीकृत सेवाअक आ नय की व्यक्तिगत सेवाक
- प्रत्येक एमएमपी मे गर्वेंनमेंट प्रोसेस रिइंजीनियरिंग कें प्रमुख सिद्धांतक कें पालन करनाय जरु री
- डिफ़ॉल्ट रु प सं क्लॉउड
- मोबाइल पहिल
- फास्ट ट्रैकिंग स्वीकृति
- अनिवार्य मानक आ प्रोटोकॉल
- भाषा स्थानीयकरण
- राष्ट्रीय जीआईएस(भू-स्थानिक सूचना प्रणाली)
- आईसीटी इंफ्रास्ट्रक्चर
- सुरक्षा आ इलेक्ट्रॉनिक डाटा संरक्षण
ई-क्रांति कें तहत 44 मिशन मोड परियोजनाक विभिन्न चरणक मे कार्यान्वयनित भ रहल अछि.
बेसि जानकारी कें लेल कृपया एत: क्लिक करूं.
मिशन मोड परियोजना
मिशन मोड परियोजना (एमएमपी) राष्ट्रीय ई-शासन योजना कें अंतर्गत एक टा स्वतंत्न परियोजना कें तौर पयर शुरु कैल गेलय. इ परियोजना इलेक्ट्रॉनिक शासन कें विभिन्न पहलुअक जैना कीं बैकिंग,भूमि रिकार्ड या व्यवसायिक कर आदी पयर आधारित सेवाअक कें ध्यान राइख कयर बनावल गेल छै. राष्ट्रीय ई-शासन योजना कें मिशन मोड परियोजना स्पष्ट रूप सं उद्देश्य,व्यापकता आ कार्यान्वयन की समय सीमा आ उपलिब्धयक कें संग-संग मूल्यांकनीय परिणामक आ सेवा स्तरक कें परिभाषित करयत छै.
स्रोत: इलेक्ट्रॉनिकी और सूचना प्रौद्योगिकी मंत्नालय


text:
Sunday, 9 October 2016
नव आशा (मैथिली कथा)
मीरा आई पहिल बेर हवाई जहाज के यात्रा क रहल छलीह; पटना सं बैंगलोर वाया दिल्ली । पटना सं त ओ दिल्ली पहूंच गेल छलीह मुदा दिल्ली से बैंगलुरू क फ़्लाईट दू घंटा बाद छल । मीरा इंदिरा गांधी हवाई अड्डा के प्रतीक्षालय में बैसल इंतजार क रहल छलीह । दरअसल बात ई छल जे ओ अपन एकटा छात्रा आशा क विवाह में शामिल होई खातिर बैंगलुरू जा रहल छलीह । मीरा के विशेष रूप सं आशा न्योत देने छल आ हिनका लेल न्योत के संगहि हवाई-जहाजक टिकट पठौने छल । आ सब सं विशेष गप्प ई जे, जै फ़्लाईट सं मीरा दिल्ली सं बैंगलोर जाई बला छैथ ओकर पाईलट आर कियौ नै बल्कि आशा क होमय बला वर आकाश कुमार छैथ । बैसल बैसल मीरा क मोन अतीत क यात्रा करय लागलैन।
मीरा गामक मध्य विद्यालय में शिक्षिका छथिन । एकटा निक शिक्षिका, जे धिया-पुता के खुब मानै वाली । बात किछु १५ – १६ बरष पहिले के आछि । मीरा शिक्षिका के व्यवसाय के अपनौने छलिह त इ मूल-मंत्र के संगे जे "सब बच्चा भगवतीक संतान थीक आ ओकरा लाड-दुलार केनाई मनुक्खक कर्तव्य" । किन्तु हुनकर कक्षा में एकटा बचिया आबै छल जेकर नाम छल "आशा" । आन बच्चा सब त ठिक-ठाक सं रहै छल मुदा आशा नै ढंग सं स्कूलड्रेस पहिरै छल, नै ओकर किताब-बस्ता ओरियाईल रहैत छल । नै माथ मे तेल देने नै ठिक सं केस थकरने। मैल-कुचैल में लपटायल! इ सब देख मीरा के ओकरा स घीन आबै छल । आ ओ चाहितो ओकरा नै ठीक सं पढा पाबै छलिह आ नै ओकरा सं दुलार क पाबै छलिह, अपितु यदा-कदा ओकरा दुत्काइरियो दै छलखिन । मुदा मीरा के अपन इ व्यवहार पर कखनो काल आत्मग्लानियो होई छलैन । एक दिन अपन इ समस्या मीरा विद्यालयक हेड-मास्टर साहब सं साझा केलैन । "सर अहां कहै छी जे सब बच्चा भगवतीक संतान थीक आ ओकरा लाड-दुलार केनाई मनुक्खक कर्तव्य।" हम ऐ विचार के मानै छी । मुदा अही कहु जे औइ बच्ची सं हम कोना क दुलार क सकै छि जे नै ढंग से कपडा पहिरै अछि आ नै जेकरा साफ़-सफ़ाई के कोनो लिहाज अछि" । विद्यालयक हेड-मास्टर श्री शशिभुषण झा बड्ड सौम्य व्यक्तित्वक इंसान छालाह । ओ मीरा क सभटा बात सुनि क कहलैथ : "मीरा अहां ओई बचिया क समस्या देखलौं मुदा की अहां औई समस्या क कारण बुझबा क चेस्टा केलहुं? अहां इ बुझबा क प्रयत्न केने रहितौं त अहांक आई इ बातक असोकर्ज नै रहत छल जे अहां अपन कर्तव्य क पालन निक सं नै क पाबि रहल छी । ओ बच्ची एकटा दुखियारी बच्ची अछि जेकर बाबू दिहाडी मजदूर अछि आ माई कैंसर सं पीडीत! आब अहां कहू जे एहन स्थिति में ओकर ठीक सं परिचर्या के करत? आ इ सब मे ओ बच्ची के कोन दोष ? मीरा ! चिक्कन-चुनमुन आ सुन्नैर नेना सब के त सभ केयौ दुलार क लै अछि मुदा आशा सन जे इश्वरक संतान अछि ओकरा जे दुलार क पाबै अछि वैह इश्वरक सच्चा सेवक होई अछि । की! अहांक अखनो कोनो आशंका या असोकर्ज अछि? " मीरा क अपन सभटा प्रश्नक जवाब भेट गेल छल । आ ओ अपन कमीयो के चिन्ह लेलखिन । आ आब समय छल ओई कमी सं पार पाबैक । मीरा आब अपन सभटा ज्ञान आ दुलार आशा पर उझैल देलखिन । ओकर पढाई-लिखाई, कपडा-लत्ता, तेल-कूड় सबहक ध्यान ओ राखय लागलखिन । कालान्तर में आशा क माई क देहांत भ गेल छल । आ आशा सेहो मीरा क छत्रछाया में बरहैत मैट्रीक क नेने छलीह। ओ मैट्रीक क परीक्षा में सम्म्पूर्ण जिला में टा̆प केने छलीह । डीएम साहब आशा के एहि उपलब्धि लेल अपन हाथ सं सम्मनित केने छलथिन । मुदा इ त कामयाबी क पहिल सीढी छल। अखन त आगा कामयाबीक अनेको पिहानी लिखेनाई बांकिए छल ।
मैट्रीक के बाद आशा के पोस्ट मैट्रीक स्कालरशीप सेहो भेंट लागल, मुदा आब हुनक बाबूजी हुनक विवाह क सुर-सार में लागि गेलाह । ई बात कनैत-कनैत आशा मीरा के बतौने छल । मीरा ओकरा ओहि दिन बड्ड मोश्किल सं चुप्प करेने छलीह । " ऐंगे एहि लेल तो एना कनै किएक छैं । हम बुझैबैन ने तोरा बाबू के आ ओ बुझियो जेथुन। हम मस्टरनी जे बनलहुं से कथि लेल? एं हमर त काजे अछि लोक के निक-बेजाय बुझेनाइ। आ हम केह्न-केहन के त बुझा क पटरी पर आनने छी । अहां त बड्ड होशियार नेना छि आहां त आगा बड्ड परहब आ पैघ डा̆क्टर बनब।" मीरा के द्वारा सान्त्वना के लेल कहल गेल ई वाक्य सब आशा क मोन मे घर क गेल छल ।
मीरा आशा क बाबूजी के बजौली । हुनका कहल्थिन औ जी अहांक भगवत्ती क̨पा केने छैथ जे एत्तेक निक बेटी देलीह जे मैट्रीक परीक्षा में समुचा जिला में प्रथम आबि अहांक संगहि गाम-समाजक सेहो नाम केलक अछि । आ अहां एकरा पैर में विवाहक सीकडी बान्हय चाहै छी ! आशा क बाबू कहलखिन "देवीजी अहां कहै त ठीके छि मुदा हम गरीब अनपढ लोक छी दिहाडी मजूरी पर जिबय बला आ आगा-पाछा कियौ अछियो नै सम्हारै बला; माय एकर पहिनहि छोडि क चल गेल अछि। एना में अहीं कहू जे बेटी क बाप होमय के नाते हम एकर विवाह कय एकर घर बसा देबाक विषय में सोचै छि से कि गलत करै छि? मीरा कहलखिन अहां अपन सक भैर त निके सोचै छी मुदा एहि सं आगा बरहु। आशा कोनो साधारण बालिका नै अछि। ओकरा में समाज के आगां बढाबै के सामर्थ अखने सं देखबा में आबि रहल अछि । ताहि लेल अहां इ निजी समस्या से आगा सोचबा के प्रयत्न करू । एखन ओकरा पढाई के समर्थन लेल एकटा छात्रव̨त्ति भेलट अछि, आगा आर कैयेक टा भेटत जै के बल पर ओ आगा अपन पढाई आ जिनगी में स्वाबलंबी भ जेतिह । तहु सं जौं अहां के भरोस नै अछि त अहां के हम वचन दै छि जे आइ सं मीरा क सभटा भार हम उठब लेल तैयार छी । एहि प्रकारे येन-केन दलील सं मीरा आशा क बाबू के राजी क नेने छलिह । आब आशा के नाम इंटर में लिखा गेल छल । दरिभंगा में रहि ओ सी एम साइंस कालेज सं इंटर क पढाई कर लागलीह आ संगहि मेडिकल प्रवेश परीक्षा क तैयारी सेहो । अपन खर्च निकाल लेल ओ ट्यूशन पढेनाई सेहो शुरू क देने छलि आ संगही जरूरत पड়ला पर मीरा क मार्गदर्शन आ सहयोग सेहो भेट जाई छलैन । एही प्रकारे मीरा क मार्गदर्शन, आशीर्वाद आ अपन मेहनत-लगन के फ़ल आशा क ई भेटलैन जे ओ इंटर के संग बीसीईसीई परीक्षा सेहो पास क गेल छलिह आ दरभंगा मेडिकल कालेज में हुनका एमबीबीएस पाठ्यक्रम में प्रवेश भेंट गेल छल । आब आशा नव पंख लगा क सफ़लता क नव ’आकाश’ में उड় लेल तैयार छलिह ।
दिन बितैत गेल आ क्रमश: आशा एमबीबीएस कय क डाक्टरी के प्राथमिक डिग्री प्राप्त क लेलीह संगहि पीजी चिकित्सा प्रवेश परीक्षा में निक रैंक आनि क ओ जीपमर में एमडी मेडीसीन के पाठ्यक्रम में सेहो प्रवेश पाबि गेलीह आ एहि प्रकारे पीजी केलीह आ आई नरायणा ह्रुदयालया बैंगलुरू में डीएनबी(कार्डियोलोजी) क टैनिंग के संग सिनियर रेसीडेंसी क रहल छैथ । समय के एहि कालक्रम में आशा क संपर्क मीरा सं धीरे धीरे कम होइत चल गेल छल । मुदा आशा अपन मूल्य आ संसकार के सम्हारने छलिह । सफ़लता क एहि आकाश पर चढला के बावजूद ओ अपन वजूद आ ओकरा बनब वाली अपन गुरूआई के नै बिसरल छलिह । स्वाईत ओ बातचित के क्रम में अक्सर आकाशजी से मीरा दीदी के चर्चा केने नै थाकै छलिह । आ अक्सर कहै छलि जे हमर विवाह में क्यों आबै कि नै आबै मीरा दीदी के त बजेबे करबै । आ आकाश मजाक में उत्तर दै छलखिन जे अहां चिंता जुनि करू अहांक मीरा दीदी के त हम अपने जहाज पर चढा क नेने चलि आयब नै त अहांक कोन ठेकान जे फ़ेरे लै सं मना क दी !
इ सब सोचैत सोचैत अचानक माईक पर विमानक अनांसमेंट सुनि क मीरा क भक खुजलैन आ ओ अपन समान उठा क चेकईन के ले विदा भ गेलीह।
Subscribe to: Post Comments (Atom)


text:
- मुखपृष्ठ
- अनचिन्हार आखरक परिचय
- गजल शास्त्र आलेख
- हिंदी फिल्मी गीतमे बहर
- भजनपर गजलक प्रभाव
- अन्य भारतीय भाषाक गजलमे बहर
- समीक्षा/आलोचना/समालोचना
- गजल सम्मान
- गजलकार परिचय शृखंला
- गजलसँ संबंधित आडियो/वीडियो
- विश्व गजलकार परिचय शृखंला
- छंद शास्त्र
- कापीराइट सूचना
- अपने एना अपने मूँह
- गजलक इस्कूल
- गजलकार
- अर्चा-चर्चा-परिचर्चा
- आन-लाइन मोशायरा
- आशीष अनचिन्हारक रचना संसार
- मैथिली गजलसँ संबंधित आन लिंक, पन्ना ओ सामग्री
- Maithili Gazhal Books download
Thursday, 3 November 2011
गजल
विकासक आगु विचार देखियौ कोना खसल जाइत छै
लिअ’ लोगबाग आब प्रगतिक पथ चढ़ल जाइत छै
बुढ़-पुरान सँ सिनेह-भावक भs रहलै अभाव आब
स्थुल माय-बापक निमेराक तँ रीते उठल जाइत छै
बुढ़वा-बुढ़िया केँ भिन कs बेटा गप भँजे छथि सुभ्यस्त
आब कोवरे सँ गिरथैनि बहराति देखल जाइत छै
कोर पोसल स्वपुत जखन भs रहल छै कर्तव्य च्युत
भावक धर्मपुत पाबि बुढ़ाकेँ नोर ढ़रल जाइत छै
खड़ खड़ जोड़ि जे ठाढ़ केयलनि आश्रम घर गृहस्ती
वैह बुढ़ घरसँ निकैलि बृद्धाश्रम ढ़ुकल जाइत छै
बुढाक स्वर्ग सिधारैक पसरल छै भोरे सँ घुनसुन
मुदा कनना-आरोहैटक आइ लाजो उठल जाइत छै
"शांतिलक्ष्मी" हँसै सोचि सोचि चौथापनक अहाँक दुर्गति
इहो वयस बुढ़ापाकेँ तँ ओहिना गुड़कल जाइत छै
.....................वर्ण २१................
गजल/आलेखक लेखक/प्रस्तुतकर्ता छथि: शांतिलक्ष्मी चौधरी at 11/03/2011 10:38:00 am
खोजबीनक कूट-शब्द: गजल, शांतिलक्ष्मी चौधरी
Subscribe to: Post Comments (Atom)


text:
- मुखपृष्ठ
- अनचिन्हार आखरक परिचय
- गजल शास्त्र आलेख
- हिंदी फिल्मी गीतमे बहर
- भजनपर गजलक प्रभाव
- अन्य भारतीय भाषाक गजलमे बहर
- समीक्षा/आलोचना/समालोचना
- गजल सम्मान
- गजलकार परिचय शृखंला
- गजलसँ संबंधित आडियो/वीडियो
- विश्व गजलकार परिचय शृखंला
- छंद शास्त्र
- कापीराइट सूचना
- अपने एना अपने मूँह
- गजलक इस्कूल
- गजलकार
- अर्चा-चर्चा-परिचर्चा
- आन-लाइन मोशायरा
- आशीष अनचिन्हारक रचना संसार
- मैथिली गजलसँ संबंधित आन लिंक, पन्ना ओ सामग्री
- Maithili Gazhal Books download
Friday, 23 March 2012
गजल
एकटा शेर लेल कतेक बेर पांति तारतार होइत छै,
गजल बनैत बनैत कतेक कागज बेकार होइत छै.
ओ काटैत आंगुर अपने दोख हमरा कपार होइत छै
लोकके लगायल बोली स दहेजक व्यापार होइत छै
कियो हथिया लै जोतल रोपल खेत बिनु घाम चुएने
जे घाम चुबाए ओकरहि मुह में छुच्छे लार होइत छै
रौद बसात स हुनका भय जे रहैथ छप्पर तअर
सड़क किनार रहै बलाके कतएक जार होइत छै
जोड़ तोड़ आ खरीद बिकिनमें जे होमय सबसा चालू
इ अभागल देशमें बुझू ओकरे सरकार होइत छै
रावणक करम कतौक पाप होए कलियुगमें, राम
बिभिखनक करम अहि जुगमें बेभिचार होइत छै
बाबूजी कहैत जे इमानक सोहारी पर जिबू "रौशन"
मुदा इमानक सोहारी पर जिनाई पहार होइत छै
गजल/आलेखक लेखक/प्रस्तुतकर्ता छथि: नितेश झा "रौशन" at 3/23/2012 11:37:00 am
खोजबीनक कूट-शब्द: गजल, नितेश झा "रौशन"
Subscribe to: Post Comments (Atom)


text:
पुरस्कार
हमरा इ सूचित करैत अपार हर्ख भए रहल अछि जे मैथिलीक एक मात्र गजलक ब्लाग " अनचिन्हार आखर"http://anchinharakharkolkata.blogspot.com/ नव शाइर के प्रोत्साहित आ पुरान शाइरक निन्न तोड़बाक लेल एकटा तुच्छ मुदा भावना सँ ओत-प्रोत पुरस्कार अहाँ लोकनिक माँझ लाबि रहल अछि जकर नाम "गजल कमला-कोशी-बागमती-महानंदा" रखबाक नेआरअछि।
इ पुरस्कार दू चरण मे पूरा कएल जाएत जकर विवरण एना अछि--------
पहिल चरण-----------हरेक मास मे प्रकाशित गजल, रुबाइ, कता, फर्द, समीक्षा, आलोचना, समालोचना, इतिहास ( गजल, रुबाइ, कता, फर्द आदिक) मे सँ एकटा रचना चूनल जाएत जे सालक बारहो मास चलत (साल मने १ जनवरी सँ ३१ दिसम्बर) ।
एहि तरहें चयन कर्ता लग अंतिम रूप सँ बारह रचना प्राप्त हेतन्हि।
दोसर चरण------ चयनकर्ता अंतिम रुप सँ मे प्राप्त रचना के ओकर भाव, व्याकरण आदिक आधार पर एकटा रचना चुनताह, जे अंतिम रुप सँ मान्य हएत आ ओकरे इ पुरस्कार देल जाएत।
रचना चुनबाक नियम-------------
१) रचना अनिवार्य रुपें "अनचिन्हार आखर" http://anchinharakharkolkata.blogspot.com/पर प्रकाशित होएबाक चाही। जँ कोनो रचनाकारक रचना अन्य द्वारा प्रस्तुत कएल गेल छैक सेहो मान्य हएत।
२) रचना मौलिक होएबाक चाही। जँ कोनो रचनाक अमौलिकता पुरस्कार प्राप्त भेलाक बाद प्रमाणित हएत तँ रचनाकार सँ अबिलंब पुरस्कार आपस लए लेल जाएत आ भविष्य मे एहन घटना के रोकबाक लेल " अनचिन्हार आखर" कानूनी कारवाइ सेहो कए सकैत अछि।
३) रचना चयन प्रकिया के चुनौती नहि देल जा सकैए।
४) एहन रचनाकार जे मैथिलीक रचना के अन्य भाषाक संग घोर-मठ्ठा कए लिखैत छथि से एहि पुरस्कारक लेल सवर्था अयोग्य छथि, हँ ओहन रचनाकार जे मैथिली आ अन्य भाषा मे फराक-फराक लिखैत छथि तिनकर रचना के पुरस्कार देल जा सकैए, बशर्ते कि ओ अन्य पात्रता रखैत होथि।
५) पहिल चरणक प्रकिया हरेक मासक ५ सँ १० तारीखके बीच आ दोसर चरण हरेक तिला-संक्रान्ति के पूरा कएल जाएत।
६) एहि पुरस्कारक चयन पूर्णतः आन-लाइन होएत ।
७) रचनाकार कोनो देशक नागरिक भए सकैत छथि।
८) " अनचिन्हार आखर"क संस्थापक एहि पुरस्कार मे भाग नहि लए सकैत छथि।
९) पुरस्कार राशिक घोषणा बाद मे कएल जाएत।
हमर ईमेल:-info@hellomithilaa.com
Subscribe to: Post Comments (Atom)


text:
छै ईसू बीसू जीसू मीसू
हम्मर बौआकेँ बड़का बूझू
जीबू जाबू आ ढनढन पादू
खिलखिल झिलमिल चुनमुन सन लागू
बौआकेँ नानी सुंदर सुंदर
हुनकर गालेपर हरदी पीसू
उपटन पिसतै बौआकेँ मौसी
हुनकर नाम कनी जल्दी बाजू
बाबाकेँ धोती कुरता गमछा
नानाकेँ ढेका जल्दी घीचू
सभ पाँतिमे 222+222+222 मात्राक्रम अछि।
दूटा अलग-अलग लघुकेँ दीर्घ मानबाक छूट लेल गेल अछि।
संबंध बदलिते संबंधवाची शब्दकेँ बदलल जा सकैए। उदाहरण लेल तेसर शेरमे नानी बदला दादी, बाबी, पीसी, मौसी काकी सेहो आबि सकैए। तेनाहिते चारिम आ पाँचम शेरमे सेहो बदलल जा सकैए।
सुझाव सादर आमंत्रित अछि।


text:
फरहान अख्तर
फरहान अख्तर (जन्म ९ जनवरी १९७४) एक भारतीय चलचित्र निर्देशक, पटकथा लेखक, निर्माता, अभिनेता, पार्श्व गायक, गीतकार आर टेलिभिजन प्रस्तोता छी । भारतक मुम्बईमे पटकथा लेखक जावेद अख्तर आर हनी ईरानीक हिन्दी चलचित्र उद्योगक प्रभावमे जन्म भएल छल । ओ अपन करियर बलिउडमे सह-निर्देशकक रूपमे लम्हे (१९९१) आर हिमालय पुत्रसँ केनए छल ।
विषय सूचीसभ
प्रारम्भिक जीवन आर पृष्ठभूमि[सम्पादन करी]
करियर[सम्पादन करी]
निर्देशन,लेखन आर उत्पादन[सम्पादन करी]
अभिनय आर गायन[सम्पादन करी]
व्यक्तिगत जीवन[सम्पादन करी]
सम्बन्ध आर विवाह[सम्पादन करी]
गैर फिल्मी काम[सम्पादन करी]
बलात्कार आर भेदभावक विरुद्ध पुरुष[सम्पादन करी]
फिल्मोग्राफी[सम्पादन करी]
निर्देशन,अभिनेता आर निर्माता[सम्पादन करी]
पार्श्व गायन[सम्पादन करी]
अवार्ड्स[सम्पादन करी]
सन्दर्भ सामग्रीसभ[सम्पादन करी]
- ↑ "Farhan Akhtar turns 34", Rediff, ९ जनवरी २००८, अभिगमन तिथि १ मार्च २०११।


text:
अलेक्ज्याण्डर ग्राहम बेल
अलेक्ज्याण्डर ग्राहम बेल (Alexander Graham Bell) (३ मार्च, १८४७ – २ अगस्ट, १९२२)क सारा दुनिया सामान्यतया टेलीफोनक आविष्कारकक रूपमे बेसी जानल जाएत छल। बहुतरास कम लोग मात्र ई जनैत अछी कि ग्राहम बेल टेलीफोनका अाविस्कार मात्र नाई, कम्युनिकेशन टेक्नोलजीक क्षेत्रमे बहुत उपयोगी आविष्कार केने अछी। अप्टिकल-फाइबर सिस्टम, फोटोफोन, बेल आर डेसिबॅल यूनिट, मेटल-डिटेक्टर आदिक आविष्कारकसभ क श्रेय सेहो ईनके जाएत अछी ।
विषय सूचीसभ
जीवनी[सम्पादन करी]
ग्राहम बेलक जन्म स्कटल्याण्डक एडिनबर्गमे ३ मार्च सन १८४७मे भेल छल।


text:
वाशिंगटन : अमेरिका क एकटा कम्पनी अपन कारपोरेट सामाजिक उत्तरदायित्व कार्यक्रम क तहत बिहार कए रोशन करबा लेल 13 अरब टका खर्च करत। कंपनी बौद्ध स्थल पर सौर ऊर्जा परियोजना स्थापित करबा लेल राज्य सरकार स अनुमति ल लेलक अछि। कम्पनी बौद्ध सर्किट क आसपास काज करबा लेल योजना तैयार केलक अछि, पहिल चरण मे राजगीर, नालंदा आ बोध गया मे प्लांट लगाउल जाएत। बाद मे एकर विस्तार वैशाली आ अन्य स्थान तक कैल जाएत।
एफजेएस एनर्जी एलएलसी, यूएसए क स्थापना 2011 मे भेल अछि। एहि कम्पनी क स्थापना भारतीय और उत्तर अमेरिकी ऊर्जा पेशेवर सब केने छथि। कम्पनी क कार्यालय दिल्ली, न्यूजर्सी आ कनाडा क ओंटेरियो मे स्थित अछि। कम्पनी क मुख्य संचालन अधिकारी क्रिस्टोफर सगुर्नाम कहला अछि- हम काज क प्रक्रिया जल्द-स-जल्द शुरू करै चाहैत छी।”
ओ कहला जे कम्पनी क सम्पूर्ण योजना 13 अरब टकाक अछि जाहि स 200 मेगावाट क परियोजना स्थापित होएत, मुदा पहिल चरण मे 20 स 25 मेगावाट क परियोजना शुरू कैल जा रहल अछि, जाहि पर 1.6 अरब टका खर्च होएत। कम्पनी एहि परियोजना कए गैर-लाभकारी तरीका स कारपोरेट सोशल रिस्पॉन्सिबिलिटी कार्यक्रम क तहत चलाउत। कम्पनी एहि स्थान पर एहि लेल ध्यान केंद्रित केलक अछि किया त इ दुनिया क एकटा प्रमुख धार्मिक स्थल अछि आओर पिछला किछु समय मे एहि ठाम घरेलू आ विदेशी पर्यटक क संख्या मे बेतहाशा वृद्धि भेल अछि। सरगुनाम कहला-“बिहार सरकार योजनाबद्ध तरीका स सड़क मार्ग आओर अन्य महत्वपूर्ण आधारभूत संरचना क विकास क रहल अछि, मुदा ओतबे जरूरी इ सेहो अछि जे बिजली क प्रदूषण रहित आओर निर्बाध आपूर्ति क माध्यम स दुनिया क सामने एकटा प्रतिमान ठार कैल जाए।” कम्पनी क मुख्य ध्यान एखन बिहार पर अछि, मुदा अवसर भेटला पर कंपनी आन ठाम सेहो ध्यान देत।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa
बिहार कए रोशन करबा लेल 13 अरब खर्च करत अमेरिकी कंपनी
वाशिंगटन : अमेरिका क एकटा कम्पनी अपन कारपोरेट सामाजिक उत्तरदायित्व कार्यक्रम क तहत बिहार कए रोशन करबा लेल 13 अरब टका खर्च करत। कंपनी बौद्ध स्थल पर सौर ऊर्जा परियोजना स्थापित करबा लेल राज्य सरकार स अनुमति ल लेलक अछि। कम्पनी बौद्ध सर्किट क आसपास काज करबा लेल योजना तैयार केलक अछि, पहिल चरण मे राजगीर, नालंदा आ बोध गया मे प्लांट लगाउल जाएत। बाद मे एकर विस्तार वैशाली आ अन्य स्थान तक कैल जाएत।


text:
Friday, August 10, 2012
अमित मिश्र -प्रेम नै जहर छै
अमित मिश्र , गाम-करियन, जिला –समस्तीपुर|
प्रेम नै जहर छै
एकटा गाम। मननपुर। भोरक समय। गामक बीच दुर्गा मंदिरसँ उठैत नारी स्वर, गीतक एहन प्रवाह, लगै छल जे स्वयं सरस्वती कमलक आसनपर बैस अपन हाथक वीणा संग मधुर भजन गाबि रहल छथिन ।यएह भजन "जय जय भैरवि....." सँ ऐ गामक मनुष्य अपन आँखि खोलै छथि। आब फरिच्छ भs गेल छै। किसान अपन बड़दक संग खेत दिश चललाह। बड़दक घेटमे बान्हल घंटी, ओही मधु भरल स्वर संग तालमे ताल मिलएबाक भरिसक कोशिश कऽ रहल छै। भोर सात बजे ऐ गामसँ ओइ नारीकेँ पहिल भेँट होइ छै। किरण, जी हँ किरण नाम छै ओकर। सोलह -सत्रह वर्षक घेट लगेने, मानू कोनो आधा खिलल गुलाबक कली। यौवनक चिन्ह आब उजागर होबऽ लागल छै। सुन्दरताक चलैत-फिरैत दोकान। ककरोसँ कोनो उपमा नै, अनुपम। एकदम मासूम मुँह, समाजक रीति-रिवाजसँ अंजान। गाममे सबहक चहेती। कोनो काज एहन नै जे ओ नै कऽ सकैए। सभ काजमे पारंगत, किरण।
"किरण, गै किरण, कतऽ चल गेलही, स्कूल कऽ देर भऽ रहल छौ", सुलोचना टिफिन बन्न करैत किरणकेँ सोर केलखिन।
"आबै छियौ, बस दू मिनट", कहैत किरण घरसँ बहराएल। कनेक काल ठमकि ठोरपर मुस्की नचबैत बाजल- "माँ आइ कने देरसँ एबौ, आइ ने हमर सहेली पिंकीक जनमदिन छै।"
आ ई कहैत साइकिल लऽ स्कूल दिश चलि देलक।
स्कूलमे एकटा लड़का छलैए, राकेश, पढ़ै-लिखैमे गोबरक चोत मुदा पाइबाला बापक एकलौता बेटा, से पाइक गरमी जरूर छलै। सभ साल मास्टरकेँ दू टा हजरिया दऽ दै आ वर्गमे प्रथम कऽ जाए। एक नम्मरक उचक्का। ओ जखन-तखन किरणकेँ देखैत रहैए। आब किरण गरीब घरक सुधरल बेटी, ओ की जानऽ गेलै जे कनखीक अर्थ की होइ छै। जहिना आन सभ छात्र-छात्रा राकेशक किनल चॉकलेट, मलाइबर्फ, बिस्कुट आदि अनेको चीज सभ खाइ छल ओहिना किरणो बिना छल-प्रपंचक राकेशक संग रहै छल। इम्हर किछु दिनसँ राकेश महगासँ महगा आ सुन्नरसँ सुन्नर चिज-बित सभ आनि कऽ किरणकेँ चुप्पे-चाप दै छलै। जइ अवस्थामे एखन किरण छल ओइमे विपरीत लिंगक प्रति आकर्षण भेनाइ स्वभाविक छै, आ जौँ पैसाक गमक लागि जाए तँ फेर बाते कोन छै। ईएह कारण छै जे राकेशक संग ओकरा आब नीक लागऽ लगलै। राकेशक जादू एहन चलले जइमे फँसि पढ़ाइ-लिखाइ सभ पाछू छुटि गेलै आ मस्ती हावी भऽ गेलै। ऐ आकर्षणकेँ ओ नाम देलक प्रेम। प्रेम, जइ शब्दकेँ एखन धरि कोनो उपयुक्त परिभाषा नै भेटल। प्रेम, जकरा विषयमे जतेक लिखब ततेक कम। प्रेम, शायरक तुकबंदी, दिलक मिलन। प्रेम, जे मौतसँ लड़बाक साहस दै छै। लैला-मजनूबला प्रेम भेल छलै आकि किछु आर से जानी नै।
"आउ, आउ, आइ बड़ देर कऽ देलिऐ," किरणकेँ आबैत देख राकेश बाजल।
"हँ, की करब साइकिल पंगचर भऽ गेल छल।" किरण जबाब देलक।
राकेश मक्खन लगाबैत बाजल," आहा, हम्मर जानकेँ आइ बुलैत आबऽ पड़लै . . . काल्हि चलब नवका स्कूटी किन देब .. तखन नै ने कोनो दिक्कत।"
किरण मुस्कुराइत बाजल,"दुर जाउ, स्कूटीपर चढ़बै तँ गामक लोग की कहतै। कहतै जे छौड़ी बहैस गेलै।"
"लोक किछु कहैए कहऽ दियौ, अहाँ बताबू वेलेंटाइन डे आबि गेल छै, गिफ्ट की लेबै।" राकेश एक्के साँसमे बाजल।
"हम किछु नै लेब, जखन प्रेम केलौं आ बियाह करबे करब तखन अहाँक सब किछु अपने आप हम्मर भऽ जेतै।" किरण विश्वासक साथ बाजल।
कनेक काल मौन ब्रतक पालन केलाक बाद राकेश किरणक हाथ पकड़ैत बाजल,"किरण, हम चाहै छी ऐबेर वेलेंटाइन डे पर दरभंगा घुमै लेल चलब। जौं अहाँ कहब तँ एखने होटल बुक करबा दै छी।" फेर कने आर लग आबि बाजनाइ शुरू केलक- "ओतऽ खूब मस्ती करब, फिल्म देखब आ राज मैदानमे पिकनिक मनाएब, आ बहुतो रास गप्प करब।"
किरण अपन हाथ छोड़बैत बाजल,"नै नै, हम असगर अहाँ संग दरभंगा नै जाएब। माँ हम्मर टांग तोड़ि देत, अहाँ जाएब तँ जाउ, हम एतै ठीक छी।"
" हे . . .हे . . . हे . . . हे . . . एना जुनि बाजू।" राकेश किरणकेँ पँजियाबैत बाजल,"हम अहाँक होइबला घरबला छी आ पति संग घुमैमे कोन हर्ज छै, मात्र एक्के दिनक तँ बात छै, अहाँ कोनो बहाना बना लेब।"
जेना-तेना कऽ राकेश अप्पन बात मना लेलक। तय दिन किरण आ राकेश शिवाजीनगरसँ बस पकड़ि दरभंगा दिश चल देलक। भरि रस्ता प्यार-मोहब्बतक बात बतियाइत रहल। दरभंगा आबि राज किला देखलक, श्यामा मंदिर आ मनोकामना मंदिरमे पूजा केलक, टावर चौकसँ शॉपिंग केलाक बाद साँझ होटलमे आएल।
आब एक कमरा, एक बेड, दू जन। बड़ मुश्किल घड़ी छलै।
राकेश कहलक, "आउ कने सुस्ता लै छी, काल्हि भोरे ऐठामसँ विदा हएब।"
किरण प्यारक कारी पट्टीसँ अपन आँखि बान्हि लेने छलि। बिना किछु बाजने ओ सभ करैत गेलि जे राकेश चाहै छल। जौं कखनो बिरोधो करै तँ प्रेमक दुहाइ दऽ राकेश मना लै छलै। आ अन्ततः ओ भेलै जे नै हेबाक चाही। प्रेमक मायाजालमे फसल प्रेमक मंत्रसँ वशीभूत कएल किरण किछु नै बाजलि, शाइद अप्पन प्रेमपर हदसँ बेसी विश्वास छलै। भोरे नीन खुजलै तँ अपनाकेँ असगर देखलक। कनेक काल प्रतीक्षा केलक मुदा राकेशक कोनो अता-पता नै छलै। काउन्टरपर सँ पता चललै जे राकेश तँ तीन बजे भोरे चल गेल छल।
आब बुझू किरणपर बिपैतक पहाड़ टुटि पड़लै। विभिन्न तरहक बात मोनमे आबै। माँकेँ की कहब, आगू जीवन कोना काटब, लोक की कहतै। सोचैत-सोचैत मोन घोर भऽ गेलै। गाम दिश जएबाक लेल डेगे नै उठै। कतऽ जाएब, की करब। चलैत-फिरैत लहाश भऽ गेल छलि किरण। भीड़-भाड़मे रहितो एकदम तन्हा। मनक तूफान रूकबे नै करै। बेकार, जीवन बेकार भऽ गेलै। सभटा सोचल सपना क्षणमे टुटि गेलै। सोचै, माँकेँ अफसर बनि कऽ के देखतै, भगबतीक गीत के गेतै?
एतेक दिन दुर्गा माँक पूजा केलौं... तकर इनाम ई भेटल।....सभ झूठ छै,... देवी-देवता सभ बकबास छै..... गरीबक साथ कोनो देवी-देवता नै दै छै।.... सभ कहै छै, प्रेम बड़ नीक शब्द छै,..... प्रेमसँ पत्थर दिल मोम भऽ जाइ छै, .....मुदा नै......, प्रेम तँ जहर छै, जहर ... जैसँ केवल मौत भेटै छै, मौतक सिवा किछु आर नै, मौत . . मृत्यु . . मौत . . जहर . .। हम जानि-बुझि कऽ ई जहर पिलौँ।... हम अपवित्र छी, हम कुलक्षणी छी ..., हम धरती परक बोझ छी ......हमरा जीबाक कोनो अधिकार नै। हमरा सन कऽ लेल ऐ दुनियाँमे कोनो जगह नै। .....हम माँ-बापक इज्जत अओर निलाम नै करब।...... हम मरि जाएब, ककरो किछु खबर नै हेतै। ......हम अप्पन बलिदान करब। अनेको रास बातसँ माँथ लागै फाटि जेतै। ओ एक दिश दौड़ल, किम्हर से ओकरो नै पता, ओ कतऽ जा रहल छै ....., नै जानी। ....दौड़ैत-दौड़ैत भीड़मे कत्तो चल गेल। अप्पन अंजान मंजिल दिश।
भोरे अखबारक मुख्य पृष्ठपर मोट-मोट अक्षरमे लिखल छल "सोलह-सतरह सालक एकटा गोर-नार युवती रेलवे पटरीपर दू टुकड़ीमे भेटल। नाम-गामक पता नै चलल अछि। पोस्टमार्टमक लेल लाश भेज देल गेलैए। अंतिम दाह-संस्कार पुलिसक निगरानीमे हएत . . .।
Posted by Gajendra at 12:46 PM
Labels: अमित मिश्र
Subscribe to: Post Comments (Atom)